text:
IGICE CYA 9
Ushobora Kugirirwa Umumaro n’Idini ry’Ukuri Iteka Ryose!
1. Bizatugendekera bite ‘nitwegera Imana?’
YEHOVA akunda abamukorera. Nusenga Yehova, azaguha imigisha muri iki gihe no mu gihe kizaza. Bibiliya igira iti “mwegere Imana, na yo izabegera.”—Yakobo 4:8.
2. Ni gute dushobora kwegera Imana, kandi ni gute ibyo bizagira ingaruka ku masengesho yacu?
2 Niba ushaka kwegera Imana, ugomba kwiga Ijambo ryayo kandi ukarishyira mu bikorwa. Nusenga mu buryo buhuje n’ibyo Yehova ashaka, azumva amasengesho yawe kandi aguhe ibyo umusabye. Yohana, intumwa y’Umukristo, yaranditse ati “iki ni cyo kidutera gutinyuka imbere ye [Imana], ni uko atwumva, iyo dusabye ikintu nk’uko ashaka: kandi ubwo tuzi ko yumva icyo dusabye cyose, tuzi n’uko duhawe ibyo tumusabye.”—1 Yohana 5:14, 15.
3-7. Ni gute dushobora kwironkera ubwenge buva ku Mana, kandi ni gute bushobora kudufasha?
3 Byongeye kandi, uko uzagenda wegera Imana, ni na ko izagenda iguha ubwenge bwo gukemura ibibazo byo mu mibereho yawe ya buri munsi. Bibiliya igira iti “niba hariho umuntu muri mwe ubuze ubwenge, abusabe Imana.”—Yakobo 1:5.
4 Ni gute ubwenge buva ku Mana bushobora kugufasha? Mbere na mbere, bushobora kugufasha kumenya ibintu bidashimisha Yehova. Nanone ushobora kumenya impamvu ibyo bintu ari bibi n’icyo wakora kugira ngo wirinde kubikora. Ubwo bumenyi bushobora kukurinda ibibazo byinshi bigera ku bantu muri rusange. Urugero, kumvira inama itangwa n’Imana yo kuba indakemwa mu birebana n’umuco bifasha abagize ubwoko bw’Imana kwirinda gutwara inda z’indaro, indwara zandurira mu myanya ndangagitsina n’ishyingiranwa ritarimo ibyishimo cyangwa ingo zisenyuka.
5 Ni iki kindi ubwenge buva ku Mana bushobora kukumarira? Bushobora gutuma wishimira ubuzima kurushaho. Bushobora kugufasha gufata imyanzuro irangwa n’ubwenge mu bintu bifatika, urugero nko gukoresha neza amafaranga yawe. Uzagira intego z’ingirakamaro kandi ureke gukurikirana intego zitagira umumaro urambye.
6 Nanone ubwenge buva ku Mana bushobora kugufasha mu mishyikirano ugirana n’abandi. Ushobora kugira imibereho y’umuryango irangwa n’ibyishimo kurushaho. Ushobora kugirana n’abandi ubucuti burambye, bw’ukuri, kandi bishobora gutuma wubahwa n’abantu, ndetse n’abadakorera Imana.
7 Byongeye kandi, kuba ufite ubwenge buva ku Mana bizatuma ubona ubuzima mu buryo burangwa n’icyizere kurushaho. Bizagufasha guhangana n’ingorane hamwe n’ibidushobera duhura na byo mu buzima. Nanone kandi, uzabona igihe kizaza mu buryo bushyize mu gaciro kandi burangwa n’icyizere. Kubona ibintu mu buryo burangwa n’icyizere na byo bizagira uruhare mu gutuma ukomeza kugira ubuzima bwiza mu bwenge no mu mubiri.—Imigani 14:30; Yesaya 48:17.
8. Ni iki utazatinya nukorera Imana?
8 Nukorera Imana y’ukuri, uzabatuka ku bwoba bubuza amahwemo abatayikorera. Kuba uzi ko abapfuye nta buzima bafite mu mva aho bari, bizatuma udatinya abapfuye. Nanone kuba wizera isezerano ry’Imana ry’uko izazura abapfuye, bizatuma udatinya gupfa. Kandi kuba uzi ko Imana ishobora byose, bizatuma udatinya abarozi cyangwa abapfumu.—Yohana 8:32.
Abakiranutsi Bazaragwa Isi
9-11. Ni bande bazatura muri Paradizo, kandi se, ni bande batazayituramo?
9 Niwegera Imana, ntuzatinya igihe kizaza. Nk’uko twabibonye, Bibiliya yahanuye byinshi mu bibazo tubona ku isi muri iki gihe. Yehova atubwira ko ibyo bintu ari iby’igihe gito; vuba aha, Ubwami bw’Imana buzahindura iyi si paradizo.—Luka 21:10, 11, 31; 23:43.
10 Abegera Yehova kandi bakamukorera ni bo bonyine bazatura muri Paradizo. Bibiliya igira iti “hazabaho igihe gito, umunyabyaha ntabeho; ni koko, uzitegereza ahe, umubure. Ariko, abagwaneza bazaragwa igihugu [“isi,” NW], bazishimira amahoro menshi.”—Zaburi 37:10, 11.
11 Abanga kumvira amahame akiranuka y’Imana nta kuva ku izima, bazabura ubuzima iteka ryose (2 Abatesalonike 1:8, 9). Ntibazongera kubaho ukundi. Bazarimbukana na Satani hamwe n’abadayimoni be mu rupfu rw’iteka (Ibyahishuwe 20:10, 14). Ariko abironkera ubumenyi ku byerekeye Yehova kandi bakamukorera, bazabonera ibyishimo byinshi muri Paradizo ku isi.
Igihe Kizaza Gihebuje!
12. Ni iki Bibiliya ivuga ku bihereranye n’igihe kizaza?
12 Yehova afite ibintu bihebuje ahishiye abamukunda! Irebere nawe icyo Ijambo rye rivuga ku bihereranye n’imibereho yo ku isi izaba yahindutse Paradizo:
Ibyokurya byinshi: “hazabaho amasaka menshi [cyangwa se, ibyokurya byinshi] mu gihugu no mu mpinga z’imisozi.”—Zaburi 72:16.
Amacumbi akwiriye: “bazubaka amazu bayabemo.”—Yesaya 65:21.
Akazi gashimishije: “abatoni banjye bazashyira kera bishimira imirimo y’intoki zabo. Ntibazaruhira ubusa.”—Yesaya 65:22, 23.
Nta ndwara: “nta muturage waho uzataka indwara.”—Yesaya 33:24.
Nta bumuga: “icyo gihe impumyi zizahumurwa, n’ibipfamatwi bizaziburwa. Icyo gihe ikirema kizasimbuka nk’impara, ururimi rw’ikiragi ruzaririmba.”—Yesaya 35:5, 6.
Nta muborogo, gutaka cyangwa urupfu: “[Imana] izahanagura amarira yose ku maso yabo, kandi urupfu ntiruzabaho ukundi, kandi umuborogo cyangwa gutaka cyangwa kuribwa ntibizabaho ukundi: kuko ibya mbere bishize.”—Ibyahishuwe 21:4.
Nta ntambara: “[Imana i]kuraho intambara kugeza ku mpera y’isi.”—Zaburi 46:10, umurongo wa 9 muri Biblia Yera.
Ubuzima bw’iteka: “abakiranutsi bazaragwa igihugu [“isi,” NW], bakibemo iteka.”—Zaburi 37:29.
13. Ni nde wenyine ushobora guhindura iyi si paradizo, kandi kuki?
13 Abantu ntibashobora na rimwe kuzigera bakora ibintu nk’ibyo, ariko Yehova we afite ububasha bwo gukora icyo avuze cyose. Nta gishobora kumubuza gukora icyo ashaka. Bibiliya ivuga ko “nta jambo Imana ivuga ngo rihere.”—Luka 1:37.
14. Ni gute ushobora kugendera mu nzira iyobora ku buzima bw’iteka?
14 Yehova yifashishije Abahamya be, aha abantu aho bari hose uburyo bwo ‘kunyura mu irembo rifunganye’ no kugendera mu nzira iyobora ku buzima bw’iteka. Twifuza ko waba umwe mu bantu bishimye bemera iryo tumira. Nanone twifuza ko wayoboka idini ry’ukuri maze ukishimira imigisha Yehova atanga iteka ryose!—Matayo 7:13, 14.


c: text/html

text:
Igisubizo: Iki kibazo kivugisha benshi byinshi. Ahantu ha mbere iyi ngingo igaragara, ni mu ndangamyemerere y’Intumwa za mbere, aho bavuga ngo “Yamanutse i Kuzimu”. Hari ibyanditswe byinshi bivuga ko Yesu yagiye “i Kuzimu”. Mu gusobanukirwa iki kibazo, ni ngombwa kubanza kumva icyo Bibiliya ivuga ku isi y’abapfuye.
Mu isezerano rya Kera ryanditswe, ijambo ry’Igiheburayo rikoreshwa kuvuga aho abapfuye bari ni sheol (soma “shewoli”). Bishatse kuvuga “aho abapfuye bari”, cyangwa “ubuturo bw’abatuvuyemo”. Ibindi byanditswe byo mu Isezerano rishya bivuga ko Sheol (ubundi ikitwa Hades, byasomwa Hadesi) ari ahantu h’agatenganyo roho zijyanwa mu gihe zitegereje umuzuko n’urubanza rwa nyuma. Ibyahishuwe 20:11-15 hasobanura neza itandukanyirizo hagati y’umuriro w’iteka ryose, n’i Kuzimu. Umuriro w’Iteka (cyangwa inyanja yaka umuriro) niho abaciriweho iteka mu rubanza rw’imperuka bazababarizwa ubuziraherezo. Ariko i Kuzimu ho ni ahantu h’agateganyo. Nuko rero, Yesu ntabwo yaba yaragiye mu Muriro w’Iteka, kuko aho ntiharabaho; hazashyirwaho nyuma y’ibizabera imbere ya ya ntebe y'ubwami nini yera (Ibyahishuwe 20:11-15).
Hari ibice bibiri muri Sheol/Hades, cyangwa i Kuzimu: ah’umugisha no kuruhukiramo, hakaba n’ah’urubanza (Matayo 11:23; 16:18; Luka 10:15; 16:23; Ibyakozwe 2:27–31), cyangwa mu yandi magambo, ubuturo bw’abizera n’abatizera. Ubuturo bw’abizera bwitwa “Igituza cya Abrahamu” muri Luka 16:22. Ubuturo bw’abatizera bwitwa i Kuzimu muri Luka 16:23. Ubwo buturo bwombi butandukanyijwe n’umworera (cyangwa imanga) munini cyane (Luka 16:26). Ubwo Yesu yapfaga, yajyanywe mu buturo bw’abizera, hanyuma ahakura abizera abajyana mu ijuru cyangwa Paradiso (Abefeso 4:8-10). Abari mu buturo bw’abategereje gucibwaho iteka ntacyo bamenye. Tugarutse ku kibazo cyacu, Yesu yaba yaramanutse i Kuzimu? Yego, ukurikije Abefeso 4:8-10 hamwe na 1 Petero 3:18-20.
Kutavuga rumwe kuri iyi ngingo kwatewe nuko hari bamwe bemeza yuko Yesu yagiye i Kuzimu, mu buturo bw’abategereje gucibwaho iteka ngo ahababarizwe ku bw’ibyaha byacu. Uko biri kose, ibi ntaho biri muri Bibiliya. Ukubabazwa n’urupfu rwa Yesu ku musaraba byari bihagije kandi nibyo byatubereye impongano z’ibyaha byacu. Ni amaraso yamennye atwoza de (1 Yohana 1:7-9). Ubwo yari abambwe ku musaraba, yahindutse ibyaha by’isi yose: “kuko Utigeze kumenya icyaha Imana yamuhinduye kuba icyaha ku bwacu, kugira ngo muri we duhinduke gukiranuka kw'Imana) (2 Abakorinto 5:21). Uku kwambara ibyaha byacu bidufasha kumva impamvu Yesu yaborogeye mu busitani bw’i Getsemani, ubwo yabonaga igikombe cy’icyaha cyari kigiye kumumenwaho ku musaraba.
Ubwo Yesu yatabazaga ku musaraba “Mana yanjye, Mana yanjye, ni iki kikundekesheje?” (Matayo 27:46), nibwo yari agitandukana na Mana Data kubera icyaha yari amaze kwambara. Ubwo yaheraga umwuka, yaravuze ngo “Data, mu maboko yawe ni ho nshyize ubugingo bwanjye” (Luka 23:46). Ubwo kubabazwa mu cyimbo cyacu byari birangiye. Umwuka we wahise ujyanwa mu Gituza cya Abrahamu (cyangwa i Kuzimu ahari abapfuye bizera). Ntabwo Yesu yagiye mu muriro utazima cyangwa i Kuzimu mu buturo burimo abapfuye batizera; yajyanywe mu Gituza cya Abrahamu. Ukubabazwa kwa Yesu kwarangiranye no gutanga kwe ku Musaraba. Impongano y’urupfu yari yuzuye kandi yemewe n’Imana. Hanyuma yahise ategereza kuzuka k’umubiri we ngo agaruke ku isi, kugeza ubwo yazamukanye icyubahiro asubira mu Ijuru.
Yesu yaba yaragiye i Kuzimu, mu buturo bw’abatizera ngo ahababarizwe? Oya. Yesu se yagiye muri Sheol, mu Gituza cya Abrahamu? Yego.
Ikibazo: Ese Yesu yagiye i Kuzimu hagati yo gupfa no kuzuka kwe?
Igisubizo: Iki kibazo kivugisha benshi byinshi. Ahantu ha mbere iyi ngingo igaragara, ni mu ndangamyemerere y’Intumwa za mbere, aho bavuga ngo “Yamanutse i Kuzimu”. Hari ibyanditswe byinshi bivuga ko Yesu yagiye “i Kuzimu”. Mu gusobanukirwa iki kibazo, ni ngombwa kubanza kumva icyo Bibiliya ivuga ku isi y’abapfuye.

robotstxt: allowed

filter: keep


text:
Darlene Zschech ni umwe mu baramyi bakunzwe cyane mu ruhando mpuzamahanga, yagize uruhare rukomeye mu itsinda rya Hillsong nyuma yaho yaje gusezera ajya gutangiza itorero rye n’umutware we Mark ryitwa ”Church Unlimited”.
Mu kiganiro yigeze kugirana n’igitangazamakuru cya Christianwomenonline, yabajijwe ibibazo bitandukanye ndetse bimwe muri ibyo bibazo niho yaje gusubirizamo ko yakijijwe afite imyaka 15 naho Zaburi 145 ariyo zaburi imufasha cyane.
Darlene yatangaje ko yavukiye mu muryango ukijijwe, ku myaka 15 niho yaje gufata umwanzuro wo kwimarira muri Yesu Kristo(gukizwa), kuva yafata uwo mwanzuro umutima we wakomeje kugenda wuzuzwa ibyishimo kandi ntiyicuza kuba yarakiriye agakiza. Naho zaburi ya 145 ayifata nk’urufunguzo rw’ubuzima bwe, iteka iyo ahasomye yatura gukomera kw’Imana.
N.A / Urugero.rw


text:
Ku rubuga nkoranyambaga rushakira abantu abakunzi haherutse kugaragara izina ry’umugabo uzwi n’abaruriho, ufite umugore n’abana avuga ko ari ingaragu ishaka umukunzi bazabana akaramata.
Kubera ko yari yashyizeho nimero za telefoni umwe (umugore)yaramuhamagaye yahinduye ijwi ntiyabasha kumumenya, ni uko amubwira ko yifuza kumubera umukunzi. Ntiyazuyaje yamuhaye gahunda bumvikana ko bari buhurire muri risitora imwe yo mu Mujyi wa Kigali. Umugabo akubise amaso wa mugore bari basanzwe baziranye akubitwa n’inkuba amusaba kumubikira ibanga, aboneraho no kumubwira icyatumye yiyita ingaragu.
Yagize ati “Umugore wanjye ahora mu bana iyo mushatse simubona. Mu by’ukuri nishakiraga umukobwa twazajya turyoshya gusa. Iyo mvuga ko ndi umugabo ufite umugore sinari kugera ku cyo nifuzaga. Ndakwinginze uzambikire ibanga.”
Yakomeje amubwira ko ari bagenzi be(abagabo bafite abagore) bamugiriye inama yo gushakira ihabara ku mbuga zishakira abantu abakunzi ngo kuko ari ho basigaye baboneka bitagoranye.
Yakomeje agira ati “Niho abagabo basigaye bakura abagore cyangwa abakobwa bajijutse babamara irari ry’umubiri kandi nta kiguzi bisaba kuko umugabo cyangwa umugore ujya gushakira umukunzi kuri ziriya mbuga aba afite ikibazo mu rushako. Abagore na bo bajya hariya ni uko hari icyo baba bakeneye. Maze kuhamenyanira n’abagore batatu baba biyise abakobwa.”
Yakomeje avuga ko umwe mu bagore bahahuriye bamaranye igihe bari mu munyenga w’urukundo.
Ati “Twamaranye umwaka wose tumarana irari ry’umubiri, twatandukanye agiye hanze, uwa kabiri nawe ni umugore yari afitanye ikibazo n’umugabo we twahuje urugwiro biratinda tuza gutandukana kubera ko yansabaga ko dukora imibonano mpuzabitsina nta gakingirizo.”
“Uwa gatatu ninjye wamuretse kubera ko yari atangiye kumenyera akajya ansaba amafaranga cyane, anampamagara mu masaha ndi iwanjye. Icyo nakubwira ni uko n’abo bagore bose bari bariyise ingaragu, hari n’uwavugaga ko uwo bakundanaga yamuhemukiye, nanjye niyita umusore uzamuhoza.”
Bamwe mu bashakanye bumva ko ubuhehesi cyangwa guca inyuma uwo bashakanye atari ikosa, nyamara ni imwe muri nyirabayazana w’amakimbirane yo mu muryango, ubukene, indwara zandurira mu mibonano mpuzabitsina harimo na virusi itera Sida.


text:
Nicole Caroli w’imyaka 46 y’amavuko yajyanye mu nkiko sekuru witwa Douglas Hammersley, w’imyaka 100 amushinja kuba yaramusambanyaga ku ngufu akiri umwana muto w’imyaka 5.
Uyu mukambwe yahamwe n’icyaha akatirwa igifungo cy’’imyaka ibiri ariko kubera ko akuze cyane yahise ategekwa gutanga akayabo k’ibihumbi 25 by’amadorali y’America.
Uyu Nicole Caroli yavuze ko ababazwa cyane ndetse akarwara iyo yumvishe abantu benshi bashimagiza cyane uyu mukambwe bavuga ko ari umuntu w’inyangamugayo.
Ibi ngo nibyo byatumye ubwo yabonaga amafoto y’uyu Sekuru ari mu kabari ke arimo kunywa inzoga yishimira isabukuru y’imyaka ijana yumva ababaye cyane maze ahita afata umwanzuro wo kumujyana mu nkiko kugira ngo ahabwe ubutabera atarapfa.
Ubwo uyu mugore yaganiraga n’ikinyamakuru The Mirror, yavuze ko ababazwa cyane n’abantu bashimira uyu musaza bavuga ko ari umuntu mwiza nyamaze ukuri guhari gutandukanye n’ibyo bavuga cyangwa bibwira.
Nicole kandi yavuze ko yatangiye gutegura kurega mu nkiko uyu musaza mu kirori cyari cyamuteguriwe ubwo yari yujuje imyaka 70 ariko kubw’amahirwe make ntibyamukundiye gusa ngo yakomezaga kubizirikana.
Uyu Nicole agaruka ku buryo uyu musaza yajyaga amusambanya afite imyaka 5 y’amavuko yavuze ko yamufataga barimo kureba televiziyo akajya amukorakora ndetse akagera n’ubwo amusambanya ngo ubundi akamusanga mu cyumba yaryamagamo akamusambanya yarangiza akamubuza kubibwira nyirakuru.
Yagize ati “Yakundaga kumfata akankikira turimo kureba televiziyo akankorakora hanyuma yarangiza akansambanya n’iyo nageragezaga kwihisha munsi y’igitanda yarazaga akankuramo ubundi yamara kunkorera ibyo byose agahita antera ubwoba ko ningira uwo mbibwira azamerera nabi."
Uyu mugore kandi yavuze ko buri gihe iyo yibutse ibyo yakorerwaga n’uyu sekuru ahita ajya koza amenyo kugira ngo wenda arebe ko yabyikuramo kuko bimuhungabanya cyane. Hammersley yakatiwe n’urukiko rwa Aylesbury Crown Court mu gihugu cy’Ubwongereza ari naho aba bombi babarizwa.


text:
Kuwa 28 Mutarama 1961, abanyarwanda basezereye Ingoma ya Cyami(Kalinga) na Gikoronize.
- Views 1886
Kuri uyu munsi ngarumwaka, rubanda n’abacunguzi banejejwe no kwifuriza abanyarwanda aho bari hose isabukuru yo gusezerera ingoma ya cyami, gihake na gikoronize.
Rubanda n’umucunguzi aho ari hose baributsa abaturarwanda ko muri ibi bihe bibuka, bagomba gusubiza amaso inyuma bagatekereza aho bavuye naho bagana.
Ntagushidikanya ko muri iki gihe, abanyarwanda benshi batifuza kongera kuba mu mateka yaranze ingoma ya cyami na gikoronize; Ingoma ya Cyami yaranzwe n’ubuhemu, ubwicanyi bwa hato na hato,ubushotoranyi bw’abami b’Urwanda n’ibihugu bituranyi, ubucabiranya, akarengane no kwikubira ibyiza bya rubanda, kunyaga ibyabandi, ivangura, ubwiyemezi n’ubwishongozi biherekejwe n’ibinyoma, iterabwoba hagamijwe gutsimbataza ingoma ya cyami(Kalinga) mu Rwanda ubuziraherezo.
Uyu munsi wo gusezerera ingoma ya cyami(Kalinga) na gikoronize, ntabwo wizihizwa n’ubutegetsi buriho mu Rwanda, impamvu zibitera buri wese akaba yazibwira:
1.Uyu munsi ntabwo wigeze ushimisha na rimwe abari bayoboye cyangwa se bafite amasano ya hafi n’Abami bakandamizaga rubanda.
- Impirimbanyi za demokarasi zimaze gusezerera Ingoma ya cyami z’ikimika Repubulika, abami n’ibyegera byabo ndetse n’abafitanye amasano ya hafi nabo, babonye bakuwe amata mu kanwa, ubwo bahisemo guhunga, bajya kwisuganyiriza mu mahanga, nyuma bagaruka gutera uRwanda m’ukwakira1990, aho bongeye kwambura abanyarwanda, ubwigenge, Demokarasi, no kwishyira ukizana.
3.Ubu abayobozi b’Urwanda bahambye indangagaciro z’ubunyarwanda, ingoma ya Kalinga yari igikangisho ku banyarwanda, yasimbuwe n’imbunda yirwa iragijwe umunyarwanda uwo ariwe wese ushaka kurengera no guharanira uburenganzira bwo kwishyira ukizana.
4.Abashyigikiye ubwami bw’abasokuru n’abasokuruza babo, bagaruye akarengane, ikinyoma, kunyaga ibyarubanda, kwikubira ibyiza by’abenegihugu, no gushimutwa n’urupfu biravuza ubuhuha mu Rwanda, abayobozi b’Urwanda rw’ubu ntibatinya gukora amahano rimwe na rimwe bashinyagurira imirambo y’abakurambere baharaniye demokarasi kandi bagasezerera ingoma ya cyami(Kalinga) na gikoronize, bakuyeho kirazira, ntibacyubaha abapfu, ahubwo basigaye bababyaza umusaruro aho bacuruza imibiri n’amagufa yabo ku karubanda, amateka barayasiba ngo abana bavuka batazigera bamenya ibyaranze ingoma mbi ya Cyami(Kalinga) na Gikoronize, mbese u Rwanda baruhinduye ukuzimu n’agereza yâguye ifunguuye. Kwica, gufunga, kubeshya nibyo shingiro ry’ubutegetsi ubu burangwa mu Rwanda ruyobowe na FPR Inkotanyi.
Muri makeya rero, Rubanda rugizwe n’abacunguzi, ndetse n’abanyarwanda bashyira mu gaciro kandi b’inyangamugayo barasaba Abanyarwanda n’abanyarwandakazi, gutekereza no guha agaciro imbaraga, ubwitange,ubushake abakurambere bacu bashyize mu gusezerera ingoma ya Kalinga(Cyami),bakigobotora abakoloni, bakaduha demokarasi, noneho tukaba twarasinziriye ibi byiza impirimbanyi zatugejejeho bikaduca mu myanya y’intoki.
Turasaba abanyarwanda kuva mu bitotsi, tugaharanira uburenganzira, n’indangagaciro twasigiwe n’abatubanjirije baranduranye n’imizi ingoma Kalinga, bagasezerera ingoma ya Cyami na Gikoronize.
Ntakundi kandi, ntanikindi kizadusubiza agaciro n’ubumuntu twambuwe, atari ukwisubiza icyubahiro duharanira ubutegetsi bwa rubanda, bushyirwaho na rubanda bugakorera rubanda. Tugomba guharanira ubwigenge na Repubulika twanyazwe, noneho tugasezerera ruhenu, ingoma abafana n’abakunzi ba Cyami(Kalinga), gihake na gikoronize bagaruye none ikaba iganje mu Rwanda kuva 1994 kugeza magingo aya.
Rubanda n’abacunguzi barifuza ko abanyarwanda bazirikana kuri uyu munsi wo Rubanda rwasezereyeho ingoma Kalinga yo Kirango cy’Ubwami bwica, bukanyaga , bugashahura, bugashingagura, bugatera abanyarwanda kubaho mu bwoba buhoraho no guhora bashinyirije kubera umubabaro n’agahinda. Twe abaharanira, ubwisanzure, repubulika, ubworoherane, no kubaho agaciro kacu n’ubumuntu byacu bitabangamiwe nuwo ariwe wese, twongeye gusaba Abanyarwanda n’abanyarwandakazi kwibibamo imbaraga n’ingufu zo kurwanya icyo aricyo cyose kidusubiza muri ubu buryo bw’imitegekere ya Cyami burimo bushinga ibirindiro mu Rwanda.
Gushaka ni ugushobora kandi abishyizehamwe ntakibananira.
Harakabaho Repubulika nyarwanda.
°Kalinga: Kalinga n’ingoma yari ibajwe mu giti, ikaba yari ikirango(ikirangantego) cy’ubutegetsi bwa cyami, iyi ngoma bikaba byaravugwaga ko yarushaga icyubahiro umwami w’urwanda uwo ariwe wese wajyaga ku butegetsi(Kwima). Uko abami bagendaga basimburana niko bagendaga bayihererekanya, uwafataga iyo ngoma niwe wabaga abaye umwami. Umwami yasimburwaga ari uko atanze( apfuye), kandi agasimburwa nuwo mu muryango we wa hafi. Uku gusimburana ku butegetsi bagukeshaga ikinyoma cy’uko babeshyaga abayoborwa ko Umwami avukana imbuto, ndetse ngo akaba ari umuntu udasanzwe ngo kuko ubwoko bavagamo(abatutsi) ngo bavuye mw’Ijuru( Ibimanuka).
Kalinga, yatamirizwagaho ubugabo bw’abagabo babaga bishwe, byitwa ko bagomeye umwami cyangwa se bashinjwa andi makosa, baba babeshyerwa cyangwa se ari ukuri. Amabanga ya Kalinga n’ihererekanwa ryayo, byamenywaga n’Abiru , aba bakaba bagereranwa, n’abanyamabanga b’ibwami.
Nsengiyumva De Gaulle


text:
Urwenya-Amategeko y'Umugabo mu Rugo
Amategeko y'Umugabo mu Rugo
Couple yari imaze umunsi umwe ikoze marriage nuko umugabo yegera umugeni aramubwira ati "umva rero nkubwire mugore nkunda urabona ubu tugiye kubana akaramata none dore ibyo ugomba kumenya kuri njyewe: nyuma y'akazi njyewe ntahira igihe nshakiye kuko mba nagiye mu kabari kunywa ni nshuti zanjye, icya 2 ntugomba kuntelefona umbaza aho ndi kuko ntago ushinzwe kuhamenya icya 3 ntukajye untegereza n'injoro kuko hari igihe ntazajya ntaha!
Umugore amusubiza vuba na bwangu ati "mugabo mwiza ibyo ntacyo bintwaye ariko umenyeko saa moya z'mugoroba buri munsi ngomba kurongorwa waba uhari cg udahari birakureba!"
Shyiraho Igitekerezo!
Subscribe to: Post Comments (Atom)


text:
ISOMO RYA MBERE
lgitabo cy’Ibyakozwe n’Intumwa (Intu 6, 8-15)
Sitefano, wa muntu wuzuye ukwemera na Roho Mutagatifu, 8uko Imana yakamusenderejemo ubutoneshwe n’ububasha, yakoraga ibitangaza n’ibimenyetso bikomeye muri rubanda. 9Ariko abantu bo mu isengero ryitwa « iry’ababohowe », hamwe n’Abanyasireni n’Abanyalegisandiriya, n’abantu bo muri Silisiya n’abo muri Aziya, batangira kujya impaka na Sitefano. 10Nyamara ntibashoboraga guhangara ubuhanga bwe kimwe na Roho wamuvugiragamo, bituma bagurira abantu ngo bavuge bati «Twamwumvise avuga amagambo atuka Musa n’Imana. » 12Nuko bahuruza rubanda hamwe n’abakuru b’umuryango n’abigishamategeko ; baraza bamugwa gitumo baramufata, bamujyana mu Nama nkuru. 13Ni ko kuzana abashinjabinyoma baravuga bati «Uyu muntu ntahwema kuvuga amagambo asebya Ahantu hatagatifu kimwe n’Amategeko ; 14tunamwumva avuga ko uwo Yezu w’i Nazareti azasenya aha hantu hatagatifu, akanahindura Amategeko twahawe na Musa. »15Abari mu Nama nkuru bose baramwitegerezaga, maze babona mu ruhanga rwe hasa n’ah’umumalayika.
ZABURI (Zab 119 (118), 23-24, 26-27, 29-30)
Inyik/ Hahirwa abadakemwa mu mibereho yabo.
N’aho ibikomangoma byakorana bikamvuga nabi,
umugaragu wawe ahora azirikana ugushaka kwawe.
ibyemezo byawe bintera guhimbarwa,
imigambi yawe ni yo mfatiraho inama.
Nakugaragarije inzira zanjye, nawe uransubiza;
unyigishe ugushaka kwawe.
Unyumvishe inzira y’amabwiriza yawe,
kugira ngo njye nzirikana ibyiza byawe.
Urandinde inzira y’ikinyoma,
maze ungirire ubuntu, umpe amategeko yawe.
Nahisemo kutazagutenguha,
nsobanukirwa n’amateka yawe.
IBANGONDIRIMBO RIBANZIRIZA IVANJILI (Rom 14,17)
Alleluya Alleluya.
Nimuharanire Ingoma y’Imana : irangwa n’ubutungane,
amahoro n’ihirwe muri Roho Mutagatifu.
Alleluya.
IVANJILI
+ Yohani (Yh 6, 22-29)
Yezu yari yambutse inyanja agenda hejuru y’amazi. 22Bukeye ya mbaga y’abantu bari basigaye hakurya y’inyanja, babona ko nta bundi bwato bwari buhari uretse bumwe gusa, bari bazi kandi ko Yezu atari yabugiyemo hamwe n’abigishwa be, ahubwo ko abigishwa bari bagiye bonyine. 23Icyakora andi mato yari yaturutse i Tiberiya, hafi y’aho bari baririye imigati. 24Ya mbaga y’abantu ibonye ko Yezu n’abigishwa be batagihari, bajya mu mato bagana i Kafarinawumu kuhashakira Yezu. 25Bamusanze hakurya y’inyanja baramubaza bati « Mwigisha, wageze hano ryari ?» 26Yezu arabasubiza ati «Ndababwira ukuri koko ntimunshakira ko mwabonye ibimenyetso, ahubwo muranshakira ko mwariye imigati mugahaga. 27Nimujye mukora mudaharanira ibiribwa bishira, ahubwo nimuharanire ibiribwa bihoraho mu bugingo bw’iteka, ibyo Umwana w’umuntu azabaha, kuko ari we Imana Data yashyizeho ikimenyetso.» 28Baramubaza bati «Twagenza dute kugira ngo dukore ibyo lmana ishima ?» 29Yezu arabasubiza ati «Igikorwa Imana ishima, ni uko mwakwemera uwo yatumye.»


text:
Ibiganiro Umunyamabanga wa Leta muri Minisiteri y'uburezi ushinzwe amashuri abanza n'ayisumbuye Isaac Munyakazi yagiranye n'abayobozi b'ibigo by'amashuri mu karere ka Rubavu kuri uyu wa 5 Mutarama 2018 yongeye kubibutsa ko kubifata nk'ingo zabo bwite aribyo bizateza imbere ireme ry'uburezi.
Umunyamabanga wa Leta muri Minisiteri y'uburezi ari kumwe n'Umuyobozi w'Akarere hamwe n'Ubuyobozi bw'Inzego z'umutekano bibukije aba bayobozi b'ibigo ko nta yindi nzira yo gukemura ibibazo bitandukanye biri mu burezi mu karere ka Rubavu uretse kubanza bo ubwabo bakabigira ibyabo.
Abayobozi b'ibigo bagaragarijwe ko iyo ugeze mu bigo bayoboye usangamo n'ibibazo bidakeneye ubushobozi ku buryo bo ubwabo bafatanije n'ababyeyi baba bashobora kubikemura igihe icyo aricyo cyose, aha yagaragaje ko uko ikigo kibeze bishushanya uko umuyobozi wacyo aba ameze.
Imwe mu myanzuro yafataiwe muri iyi nama harimo gukomeza ubukangurambaga mu babyeyi kugira ngo abana bataye ishuri barigarurwemo, kunoza imyiteguro y'umwaka utaha hakiri kare, kujya hatangwa raporo y'abanyeshuri basibye umunsi ku wundi,hanemejwe kandi ko ikibazo cy'abana b'abakobwa baterwa inda bagomba kujya bakurikiranwa hakamenyekana ko buri kibazo cyagejejwe muri polisi.
Abayobozi b'ibigo biyemeje gukomeza umurava no kongera imbaraga mu kwita ku banyeshuri baharanira bahabwa ubumenyi bwuzuye bunajyana n'indangagaciro kuko aribo ahazaza hatajegajega h'igihugu hashingiyeho.


text:
Rwanda | Nyabihu: Nyuma y’umwanya babonye mu mihigo ya 2011-2012, basabwe kurushaho gukora neza kugira ngo bazarusheho kuza imbere ubutaha
Akarere ka Nyabihu kasabwe gushyiramo imbaraga kugira ngo kazarusheho kuza ku myanya myiza mu mihigo itaha Intara y’Iburengerazuba igizwe n’uturere 7 aritwo Nyamasheke, Rusizi, Ngororero, Rutsiro, More...
Akarere ka Rubavu karashimirwa kishakamo ibisubizo mu kwesa imihigo
Fred Mufuruke, Diregiteri mukuru muri Minisiteri yUbutegetsi bw’Igihugu (MINALOC) yatangaje ko batangajwe n’uburyo abayobozi n’abaturage bishatsemo ibisubizo kugirango bashyire mu bikorwa More...
Intumwa za leta ziragenzura niba Rwamagana yarasohoje imihigo nk’uko ibyivugaho
Imibare akarere ka Rwamagana gatanga iragaragaza ko kageze kuri byinshi, ubu biri kugenzurwa aho biri nyirizina Mu gihe abayobozi b’Akarere ka Rwamagana bemeza ko bahiguye imihigo bagiranye na perezida w’u More...
Nyamasheke: Abantu barenga ibihumbi bitanu bigishijwe gusoma, kwandika no kubara
Mu muhango wo gusoza itorero ry’igihugu ku rwego rw’imidugudu wabaye tariki ya 14/06/2012 abaturage barangije amasomo yo gusoma, kwandika no kubara bo mu murenge wa Karengera bahawe impamyabumenyi More...
GISAGARA: ABATURAGE BARASABWA KUREKA IMYUMVIRE ISHAJE
Abaturage b’akarere ka Gisagara barasabwa gukangukira gahunda z’iterambere bakareka guheranwa n’imyumvire ya kera yababwiraga ko umurimo w’abasokuruza gusa ariwo ugomba kubabeshaho, kandi More...
Gahunda ya VUP ikomeje gufasha benshi kwikura mu bukene
Gahunda ya VUP igenda ifasha abaturage kwikura mu bukene bukabije Gahunda ya VUP ni gahunda yashyizweho muri imwe mu mirenge ifite abaturage bakennye kurusha abandi hirya no hino mu Rwanda , bagahabwa imirimo bakora More...
Ruhango: abagore barishimira ibikorwa FPR Inkotanyi imaze kubagezeho
Abagore bagize inteko y’urugaga rw’umuryango FPR Inkotanyi baravuga ko ubu bamaze kwigeza kuri byinshi mu iterambere babikesha umuryango FPR Inkotanyi. Abagore bishimira ibikorwa bya FPR Bimwe mu bikorwa More...
Nyamasheke: Akarere na diyoseze ya Cyangugu barishimira ubufatanye bubaranga.
Ku mugoroba wo ku itariki ya 18/05/2012, abakozi b’akarere ka nyamasheke bakinnye umukino wa gicuti na diyoseze gaturika ya Cyangugu, uyu mukino ukaba wari ugamije gushimangira umubano mwiza n’ubufatanye More...
Gisagara: Inyigisho z’itorero ry’igihugu zizahindura imyumvire y’abaturage
Akarere ka Gisagara karahamya kadashidikanya ko inyigisho zitangirwa mu itorero ry’igihugu zizafahsa abanyagisagara gutera imbere no guhindura imyumvire ndetse n’akarere muri rusange kakazabyungukiramo. Abaturage More...
Ibigo by’urubyiko bigiye kujya binafasha mu kwikura mu bukene
Mu gihe ibigo by’urubyiruko byari bisanzwe bifasha urubyiruko kwidagadura mu miko itandukanye ndetse no guhugurwa ku buzima bw’imyororokere no kwirinda indwara zandurira mu mibonano mpuzabitsina, ibi More...


text:
Theogéne Bosebabireba yabyaye uwa karindwi aboneza urubyaro avumbure umwana we uzamusimbura mu kuririmba
Umuhanzi Uwiringiyimana Theogéne w’imyaka 36 yamenyekanye cyane mu ndirimbo nka Bosebabireba, Uburabyo burambaye, agaciro ndetse na Soko imara inyota, yanamamaye kandi ku izina rya Bosebabireba akaba ari umuhanzi uririmba indirimbo zo kuramya no guhimbaza Imana (Gospel music) yatangaje ko nyuma yo kwibaruka umwana wa karindwi we n’umugore bahisemo kuboneza urubyaro.
Aganira n’umunyamakuru w’ikinyamakuru cy’urubyiruko www.Yeejo.rw yavuze ko nubwo yibarutse undi mwana wa karindwi, mubana yabyaye harimo umukobwa umwe abona uzamukurikiza nawe akazaba umuhanzi.
Ati”umwana mbona uzankurikiza mu kuririmba indirimbo zihimbaza Imana njyewe mbona ari umwana wa gatanu witwa Teta Deborah mbona bimugaragaraho cyane hahandi anabyuka mu gitondo agiye kujya ku ishuli akabanza akambwirango ati Papa ndashaka kukubyinira akandi kantu nabonye keza kuburyo nanjye namugiriye ikizere ”
Nubwo yibarutse bucura Theogéne ntago yahagaritse ibikorwa bye bya muzika dore ko vuba aha afite gusohora indirimbo nshya ihimbaza Imana yise [Nibiba ngombwa ndanamfukama ariko uhabwe icyubahiro]


text:
Urwenya-Mwarimukazi: Inka igira ane naho njye mfite abiri. Ni amaki?
Mwarimukazi: Inka igira ane naho njye mfite abiri. Ni amaki?
Tom: AMABERE
-Mwarimukazi: Ni iki gikunze kuba mu ipantalo y'abahungu kidakunze kuba mu y'abakobwa
-Tom: IMIFUKA
-Mwarimukazi: Ni iki kiba mu maguru hagati?
-Tom: AMAVI
-Mwarimukazi: Ni ikihe gice cy'umubiri wanjye gikunze guhora gitose?
-Tom: URURIMI
-Mwarimukazi: Ni iki umugore ufite umugabo aba afite ari kinini kurusha utamufite?
-Tom: IGITANDA
Shyiraho Igitekerezo!
Subscribe to: Post Comments (Atom)


text:
Sobanukirwa uko indwara ya diabete yandura n’uko yirindwa
Yanditswe na Imanishimwe Dieudonne December 7, 2016
Diabete ni indwara ifata buri gice cyose cy’umubiri. Ishobora gufata buri wese, igihe cyose atiyitayeho. Diabete irimo amoko abiri: hari diabete ya mbere na diabete y akabiri. Akenshi iyi ndwara […]
Diabete ni indwara ifata buri gice cyose cy’umubiri. Ishobora gufata buri wese, igihe cyose atiyitayeho. Diabete irimo amoko abiri: hari diabete ya mbere na diabete y akabiri.
Akenshi iyi ndwara ikunda gufata abantu bagiye bagira amahirwe yo kubona indyo ikungahaye ku binyasukari n’ibinyamavuta. Iboneka cyane mu bihigu byateye imbere ari nay o mpamvu bakunze kuyita indwara y’abakire (maladie de luxe).
Nk’uko tubikesha urubuga rwa internet www.healthmonitor.com, diabete ifata cyane cyane impyiko. Ibi ngo bituma hatabaho iyungururwa ry’inkari uko bikwiriye riterwa cyane cyane no gufata ibinyasukari byinshi ndetse n’umuvuduko ukabije w’amaraso. Kugira ngo ubashe kuyikira muganga ashobora kugupima inkari hagenderewe kureba uko ibitunga umubiri bingana.
Diabete rero ishobora gufata no mu bwonko bw’umuntu, byo bikagaragazwa no guhorana umunaniro mwinshi cyane, Kugaragaza ko wihebye ndetse no kurakara bishobora kumara hafi ibyumweru bibiri. Akenshi ibyo biterwa no gufata amafunguro arimo ibinyamavuta ashobora kwivanga n’amaraso bityo bigatuma adatembera neza mu mijyana no mu migarura y’amaraso maze bigatuma amaraso atagera mu mutima ku rugero ruhagije.
Diabete iyo ifashe mu jisho ifata cyane uturemangingo dutuma umuntu abasha kubona akazana ishaza bityo ijisho rigahuma .Ibi na byo biterwa no gufata amafunguro arimo ibinyamavuta byinshi bigatuma ikorwa ry’amarira rigabanuka .Ibi ngo bishobora gukira igihe ijisho ribazwe cyangwsa se umurwayi agaterwa inshinge mu maso .Kuyirinda ngo ushobora gusuzumisha ijisho ryawe buri mwaka kandi na none ugafata ibinyasukari ku rugero rukwiriye.
Ku minwa diabete igaragazwa no kugira iminwa yumye akenhi biterwa no kugira amaraso make cyangwa se kugira isukari nyinshi mu maraso ibi kandi bigabanya ikorwa ry’amacandwe bigatuma iminwa yuma.
Muri rusange rero diabete ishobora kwirindwa igihe cyose ufata ingano ikwiriye y’ibinyasukari n’ibinyamavuta. Kwirinda ibinyobwa biryoherera nka soda,imitobe iryohera (sugary juice), ndetse no kunywa ikawa nyinshi. Ikoreshwa ry amazi ni bwo buryo buboneye. Mu gihe ufashe amafunguro akaranze mu mavuta ni byiza gufata na salade kugira ngo iburizemo ingaruka zishobora gukomoka ku mavuta no mu binure biri mu mafunguro.Gufata amafunguro no gukora imyitozo ngororamubiri ku masaha amwe (adahindagurika).


text:
ISOMO RYA 16
Abakozi b’itorero basohoza izihe nshingano?
Bibiliya ivuga ibyiciro bibiri by’abagabo b’Abakristo bashinzwe kwita ku nshingano zo mu itorero: “abagenzuzi n’abakozi b’itorero” (Abafilipi 1:1). Ubusanzwe buri torero riba rifite umubare runaka w’abasaza n’abakozi b’itorero. Ni mu buhe buryo abakozi b’itorero badufasha?
Bafasha inteko y’abasaza. Abakozi b’itorero, baba bakiri bato cyangwa bakuze, baba bakuze mu buryo bw’umwuka, bita ku nshingano zabo, kandi biringirwa. Bita ku mirimo y’ingenzi iba igomba gukorwa mu itorero kugira ngo amateraniro n’izindi gahunda zibera mu Nzu y’Ubwami zigende neza. Ibyo bituma abasaza bibanda ku nshingano yo kwigisha no kuragira umukumbi.
Bakora imirimo y’ingirakamaro. Bamwe mu bakozi b’itorero bahabwa inshingano yo guha ikaze abantu bose baje mu materaniro. Abandi bashobora kwita ku ndangururamajwi, gutanga ibitabo n’amagazeti, imibare y’ibibarurwa mu itorero, cyangwa bakereka abagize itorero amafasi yo kubwirizamo. Nanone bagira uruhare mu kwita ku Nzu y’Ubwami. Hari n’igihe abasaza bashobora kubasaba kwita ku bageze mu za bukuru. Abakozi b’itorero baba biteguye gusohoza inshingano iyo ari yose bahabwa, kandi abagize itorero babubahira ishyaka bagaragaza.
Abo bagabo b’Abakristo babera abandi urugero rwiza. Abakozi b’itorero batoranywa hakurijwe imico myiza ya gikristo bagaragaza. Ibiganiro batanga mu materaniro, bikomeza ukwizera kwacu. Nanone kuba bafata iya mbere mu murimo wo kubwiriza, bituma natwe tuwukorana umwete. Kubera ko bakorana neza n’inteko y’abasaza, bituma abagize itorero bunga ubumwe kandi bakagira ibyishimo (Abefeso 4:16). Nyuma y’igihe runaka na bo bashobora kuzuza ibisabwa kugira ngo babe abasaza b’itorero.
Abakozi b’itorero ni bantu ki?
Bakora iki kugira ngo ibikorerwa mu itorero bigende neza?


text:
RUSIZI: Imihigo y’akarere igeze kuri mirongo inani ku ijana (80%)
Mu rwego rwo gusuzuma aho imihigo igeze mu karere ka Rusizi ,Guverineri w’intara y’uburengerazuba Kabahizi Celestin yatangaje ko aka karere kageze kuri 80/100, kesa imihigo bahize igera kuri 58 yose hamwe, nkuko guverineri akomeza kubitangaza ngo igishimishije muri iki cyiciro cya mbere ni uko bigaragara ko imihigo myinshi muri aka karere bamaze kuyigeraho kukigero kiri 100/100.
Gusa ngo hari indi mihigo ikiri hasi cyane harimo inyubako z’ibiro by’utugari, kubaka ibyumba by’amashuri no gutanga za Terevisiyo kutugari kugirango abaturage bajye bakurikira amakuru , ibyo nabyo ngo ntibikanganye kuko abo bireba bijeje guverineri ko igihe cyo guhigura imihigo kizagera bayirangije bakurikije igihe gisigaye, ariko kandi  guverineri akaba yanenze abatihutisha ibikorwa byabo kuko bashobora gusubiza akarere kose inyuma.
Abakozi b’akarere ka Rusizi bavuga ko isuzuma nkiri barikuramo amasomo yo kumenya gutegura neza imihigo yabo kugirango isuzuma ryo ku rwego rw’igihugu rizasange bamenye uko bagomba kwitwara mu rwego rwo kugaragaza neza imihigo bagezeho kuko hariho benshi bananirwa kubivuga uko biri kandi byarakozwe neza bigatuma amanota yabo aba make.
Umuyobozi w’akarere ka Rusizi Nzeyimana Oscar avuga ko bashimiye inama bagiriwe n’ubuyobozi ku rwego rw’intara y’uburengerazuba, akaba yanatangaje ko imihigo ikiri hasi bagiye kuyihutisha kuko ngo nta mpamvu ihari yatuma batsindwa.


text:
Duseke😀😀😀😀😀
Hari umugore Warundimo frs ntabwo yafataga telefone nahamagaye incuro 10 zose atitaba nigira inama yo kohereza msg :ndamubwira nti madamu ntabwo ari ikibazo cy frs nakubwiraga ahubwo nagirango nkubwire ko hono mu mugi mukanya byari bimeze nko kureba umupira abakobwa 2 bariho barwanira umugabo wawe ariko umwe anesheje undi ahita yinaga mw ivatiri n umugabo wawe baba barandurutse mpita nohereza iyo msg Nyuma y iminota mike gusa aba arampamagaye ndamwihorera yampamagaye incuro 23 ahita yohereza msg byabereye he? bagannye he?abo bakobwa se urabazi? mbwira kuko nunva ngiye gusandara sinamusubije yongera guhamagara incuro 5 ndamwihorera ahita yohereza msg :mfite amafrs yawe duhurire he se ngo umbwire uko bimeze nanjye ndamubwira nti ok hita uyohereza kuri mobile money kugirango mfate taxi inze ngufate njye kubakwereka kuko abo bakobwa bombi ndabazi nyuma y’iminota 2 narimbonye amafrs yanjye mpita nzimya phone yanjye nisinzirira nk’akabebe


text:
ISOMO RYA MBERE
Isomo ryo gitabo cy’Umuhanuzi Ezekiyeli (Ezk 18, 1-10.13b.30-32)
1Uhoraho ambwira iri jambo ati 2“Ni iki gituma mu gihugu cya Israheli muca uyu mugani uvuga ngo ‘Ababyeyi bariye imizabibu idahishije, none amenyo y’abana babo yaramunzwe’ ? 3Mbirahiye ubugingo bwanjye – uwo ni Nyagasani Uhoraho ubivuze – uwo mugani ntimuzongera kuwuca ukundi muri Israheli, 4kuko ubugingo bwose ari ubwanjye; ari ubw’umubyeyi cyangwa se ubw’umwana bwose ni ubwanjye. 5Niba umuntu ari intungane, agakora ibitunganye kandi agakurikiza ubutabera, 6ntarire ku misozi kandi ntiyubure amaso ngo arebe ibigirwamana by’umuryango wa Israheli, ntagundire umugore wa mugenzi we, ntiyegere umugore uhumanye, 7ntagire umuntu akandamiza, agasubiza ingwate umubereyemo umwenda, ntagire uburiganya, umushonji akamuha umugati kandi akambika uwambaye ubusa, 8ntagurize yishakira inyungu, ntiyake urwunguko rurengeje urugero, ntagire uwo arenganya, ahubwo agacira abantu urubanza rutabera, 9agakora akurikije amategeko n’amabwiriza yanjye nta buryarya – uwo ni Nyagasani Uhoraho ubivuze – uwo muntu ni intungane koko kandi azabaho.
10“Ariko niba uwo muntu abyaye umwana w’umugome kandi umena amaraso, agakora kimwe muri ibyo bicumuro, 13buwo mwana se azabaho ? Ntateze kubaho ! Namara gukora ayo mahano yose azapfa kandi amaraso ye ni we azabarwaho. 30Ni cyo gitumye rero, muryango wa Israheli – uwo ni Nyagasani Uhoraho ubivuze – nzacira buri muntu urubanza nkurikije imigenzereze ye. Nimuhinduke mwange ibyaha byanyu byose, icyababera impamvu yo gucumura cyose mukirinde. 31Nimuzibukire ibyaha byose mwakoze, maze mwirememo umutima mushya n’umwuka mushya. Ni ko se muryango wa Israheli, ni iki rwose cyatuma mugomba gupfa ? 32Nta bwo nishimira urupfu rw’umuntu uwo ari we wese, nimuhinduke maze mubeho ! Uwo ni Nyagasani Uhoraho ubivuze.”
ZABURI (Zab 51 (50), 12-13, 14-15, 18-19)
Inyik/ Nyagasani, turememo umutima mushya !
Mana yanjye, ndemamo umutima usukuye,
maze umvugururemo ibitekerezo biboneye.
Ntunyirukane ngo unte kure yawe,
cyangwa ngo unkuremo umwuka wawe uzira inenge.
Ahubwo mpa kwishimira ko nakijijwe,
kandi unkomezemo umutima wuje ineza.
Abagome nzabatoza inzira yawe,
n’abanyabyaha bakugarukire.
Igitambo cyanjye si cyo ushaka,
naho nagutura igitwikwa nticyakunezeza.
Ahubwo igitambo Imana ishima ni umutima washengutse.
Mana yanjye, ntuzirengagize umutima washegeshwe kandi wihana !
IBANGONDIRIMBO RIBANZIRIZA IVANJILI (Mt 11, 25)
Alleluya Alleluya.
Uragasingizwa Dawe, Mutegetsi w’ijuru n’isi,
wowe wahishuriye abaciye bugufi amabanga y’Ingoma y’ijuru.
Alleluya.
IVANJILI
+ Matayo (Mt 19, 13-15)
Muri icyo gihe, 13Yezu bamuzanira abana bato ngo abashyireho ibiganza abasabira, maze abigishwa be barabakabukira. 14Yezu ni ko kubabwira ati « Nimureke abana bansange, mwibabuza kunyegera kuko Ingoma y’ijuru ari iy’abameze nka bo. » 15Nuko amaze kubashyiraho ibiganza, ava aho hantu.


text:
Umuco nyarwanda w’ubaha igisabo cyane kubera agaciro inka zahabwaga mu Rwanda rwo hambere.
Gucunda : Igisabo ni igikoresho cyubashywe mu muco nyarwanda kuva kera, cyifashishwa mu gikorwa cyo ‘gucunda amata’, amata nayo akaba ari ikinyobwa gifite intungamubiri nyinshi ku mubiri w’umuntu.
Gukobwa :Igisabo cyifashishwa mu mihango itandukanye ya kinyarwanda, cyane nko mu birori byo gushyingirwa, aho umukobwa wakowe ahabwa igisabo nk’impano mu majyambere ajyanye mu rugo rwe ,mu kumwifuriza kuzatunga agahorana amata ku ruhimbi.
Bavuga ko igisabo kidapfa gutwara n’umuntu uwo ariwe wese kuko gitwarwa n’umukobwa muto w’isugi kandi ufite ababyeyi bombi. Kugira amata bisobanuye kugira umugisha, kugira abana, gutunga n’ibindi byiza. Gusa kuri ubu usanga hari uburyo igisabo kitagihwa umuco wacyo kubera amajyambere.Usanga ababyinnyi n’abandi bantu bose bagikoresha mu birori hatitawe ku cyo umuco ukivugaho. Ngo si byiza gucunda ubusa nk’uko usanga ababyini babikora kuko umuco utabyemera kuko cyamanurwaga kigiye gucunda gusa.
Ubusobanuro bw’igisabo mu gutwikurura
Umuco nyarwanda w’ubaha igisabo cyane kubera agaciro inka zahabwaga mu Rwanda rwo hambere.
Labels: uburinganire


text:
ISOMO RYA MBERE
Igitabo cya mbere cy' Abami (1 Bami 12, 26-32; 13, 33-34)
Yerobowamu amaze kuba umwami w’imiryango cumi ya lsrahe1i, 12,26aribwira ati « uko mbona lbintu biteye, ubwami bushobora kuzasubira munzu ya Dawudl. 27Aba bantu nibakomeza kuzamuka bajya gutura ibitambo mu Ngoro y'Uhorahoi Yeruzalemu, imitima yabo izagarukira shebuja Robowamu, umwami wa Yuda, maze banyice bisubirire kwa Robowamu, umwami wa Yuda. » 28Umwami Yerobowamu yigira lnama akora amashusho abiri y'inyana za zahabu, abwira abantu ati «Mwakabije kuzamuka i Yeruzalemu! None rero Israheli, ngizi imana zawe zagukuye mu gihugu cya Misiri. » 29Ishusho rimwe arishyira i Beteli, irindi arishyira i Dani. 30lbyo ni byo byateye rubanda gucumura: ntibatinyaga no gutambagira kugera i Dani kubera iryo shusho! 31Yerobowamu yubaka amasengero ahirengeye kandi afata abantu muri rubanda rwa giseseka, batari abo mu nzu ya Levi, abagira abaherezabitambo. 32Yerobowamu akoresna umunsi mukuru mu kwezi kwa munani, ku munsi wa cumi n'itanu nk'uko byari bisanzwe muri Yuda, nuko arazamuka ajya ku rutambiro. Abigenza atyo i Beteli, maze ya mashusho y' inyana ayahaturira ibitambo. Ashyira i Beteli abaherezabitambo yari yaratoranyije mumasengero y' ahirengeye.
13,33N'ubwo ibyo byabaye, Yerobowamu ntiyaretse imigenzereze ye mibi. Yakomeje gufata abantu muri rubanda rwagiseseka, abagira abaherezabitambo bo mu masengero y'ahirengeye. Uwashakaga wese yamukoreragaho imihango yo kumugira umuherezabitambo w' ahirengeye.34Iyo migenzereze ibera icyaha inzu ya Yerobowamu, bituma isenywa kandi irimburwa ku isi.
ZABURI (Zab 106 (105), 6-7b, 19-20, 21-22)
Inyik/ Uhoraho, uratwibuke,
wowe ugirira neza umuryango wawe.
Koko twaracumuye nk'abasekuruza bacu,
twaragomye duteshuka inzira!
Abasekuruza bacu mu Misiri
ntibigeze bumva ibitangaza byawe;
biyibagije impuhwe zawe nyinshi.
Kuri Horebu bacuze inyana,
bapfukama imbere y' icyo cyuma ;
Uhoraho, we kuzo ryabo,
bamusimbuza ishusho ry'ikimasa kirisha ubwatsi!
Bibagiwe batyo Uhoraho, umukiza wabo,
we wakoreye mu Misiri ibintu bikomeye,
ibitangaza mu gihugu cya Kamu,
n'akataraboneka ku nyanja y'Urufunzo.
IBANGONDIRIMBO RIBANZIRIZA IVANJILI (Zab 78 (77), 24)
Alleluya Alleluya.
Uhoraho yagaburiye umuryango we mu butayu :
abahaza umugati wo mu ijuru.
Alleluya.
IVANJILI
+Mariko (Mk8,1-10)
1 Muri iyo minsi, hongera kuza imbaga y' abantu badafite ibyo kurya. Yezu ahamagara abigishwa be, arababwira ati 2« lyi mbaga nyifitiye impuhwe, kuko hashize iminsi itatu bankurikiye kandi bakaba badafite ibyo kurya. 3Nimbasezerera batariye baragwa mu nzira, kandi muri bo harimo abaturutse kure. » 4Abigishwa be baramusubiza bati« lmigati ihagije aba bantu bangana batyaumuntu yayikura he muri ubu butayu? » 5 Arababaza ati « Mufite imigatl ingahe? » Bati « Irindwi. » 6Nuko ategeka rubanda kwicara hasi, maze afata ya migati irindwi, ashimira lmana, arayimanyura, maze ayiha abigishwa be ngo bayibahereze. 7Bayihereza imbaga. Bari bafite n'udufi dukeya ; Yezu ashimira Imana, abategeka kutubahereza na two. 8Nuko bararya barahaga. Hanyuma bakoranya ibisate byasigaye, byuzura inkangara ndwi! 9Ubwo kandi bari nk'ibihumbi bine. Nuko Yezu arabasezerera. 10 Aherako ajya mu bwato hamwe n' abigishwa be, agana mu karere ka Dalimanuta.


text:
Ikibazo cy’ibura ry’amazi cyatumye muri Sitade Amahoro hubakwa ibigega mu rwego rwo kuyabungabunga.
Umunyamabanga Uhoraho muri Minisiteri y’Umuco na Siporo (Minispoc), Kalisa Edward yemeza ko ibyo bigega aribyo kubikamo amazi azajya aba yakoreshejwe mu bikorwa bikorera kuri Sitade Amahoro.
Kalisa yagize ati “biriya turashaka kugira ngo ariya mazi ava kuri Sitade tuyafate, tuyashyire mu bigega, noneho tujye tuyayobora akoreshwe, ni amazi azajya aba yakoreshejwe muri Sitade azajya yongera agasubira mu bigenga kugira ngo yongere gukoreshwa”.
Umunyamabanga Uhoraho wa MINISPOC yakomeje agira ati “turi gushyiramo n’imashini ziyazamura mu bigega kugira ngo ajye yongera akoreshwe”.
Aya mazi yo mu bigega ntazakoreshwa mu kuhira ikibuga gusa, mu kubisobanura Kalisa yagize ati “nta nubwo ari mu byatsi gusa n’ahandi yakoreshwa”.
Minisiteri ibyo irashaka kubikora, mu rwego kurinda ko amazi ava muri Sitade yajya asenya.
Kalisa yakomeje agira ati “turashaka kuyafata kugira ngo icyambere tuyarinde gusenya, tuyakoreshe yunganire ayari ahari dusanzwe tubona ya WASAC, ni uburyo bwo kongera amazi tunabuza andi gusenya n’ibikorwa byubatse”.
Mu gihe cyashize hari ikibazo cy’ibura ry’amazi muri Sitade Amahoro, ku buryo n’ikibuga cyari cyarangiritse kubera kutuhirwa.
Icyo kibazo cyatumaga ikibuga kititabwaho ndetse no mu bwiherero hakavomwa ayo gusukamo, byateraga umwanda.
Ibyo bigega byubakiwe muri Sitade Amahoro, bigaragara ko ari ibyo kubikamo amazi.


text:
Umukunzi wa Imirasire.com yatwandikiye atugisha inama nyuma y’uko aretse inzoga n’urumogi byamufashaga mu gutera akabariro neza none ubu akaba asigaye arangiza akimara kwinjiza igitsina mu cy’umugore we.
Umukunzi wa Imirasire.com yatwandikiye atugisha inama nyuma y’uko aretse inzoga n’urumogi byamufashaga mu gutera akabariro neza none ubu akaba asigaye arangiza akimara kwinjiza igitsina mu cy’umugore we.
Aragira ati"Nitwa Kalisa ntuye i Rusizi mu ntara y’Iburengerazuba.Ntarashaka umugore najyaga nkubagana n’abakobwa nkitwara neza mu gihe twababaga twahuje urugwiro,namwe murabyumva nta kindi uretse kuryamana.
Icyo gihe rero naje gushaka umugore nabwo nkajya nitwara neza akankurira ingofero yewe nkanashobora no kumunyaza ugasanga ambwira ko hari abagore bamugisha inama icyo abagabo babo bakora ngo nabo babashe kubanyura mu gihe cyo gutera akabariro.
Gusa hagataho muri uko kwitwara neza sinabura kubabwira ko nabaga nafashe urumogi cg nkaba nanyweye inzoga zikomeye kuko iyo nabaga ntafashe kimwe muri ibyo wasangaga nta bushake mfite cg igitsina kigatinda gufata umurego.
Igihe cyaje kugera nza kunywa urwo rumogi ndafatwa ndafungwa,ngeze muri gereza banyigisha indangagaciro z’umugabo nyawe maze mfata icyemezo cyo kwihana burundu yewe mba umurokore ndasenga.
Ariko hagataho nkigeramo nabanje gushoberwa nkumva nshaka gutera akabariro ariko namwe murabizi umuntu ufunzwe ntiyabona uko agatera maze mpitamo kuzajya nikinisha nkimara no gukizwa ariko nkazajya nyuzamo nkabikora.
Igifungo nakatiwe cyaje kurangira ndataha maze nkomera kuri cya cyemezo cyo kutongera gufata ikiyobyabwenge na kimwe yewe nkomera no kugakiza kuko nahise mba n’umujyanama w’itorero nsengeramo.
Ikibazo rero naje kugira giteye gutya:nkuko nabibabwiye mbere yo gufungwa nateraga akabariro neza ariko ubu iyo madamu wanjye abishatse ndihangana nkabikora ariko nkahita ndangiza vuba kuko hari n’igihe nsohora nkimukaresa,rimwe na rimwe nkumva nta bushake mfite cg igitsina kikanga gufata umurego.
None mwa nshuti zanjye mwe ndabagisha inama mumfashe kuko mbona ndi gutenguha umugore wanjye kuko ajya anabinciramo amarenga ariko nkirengagiza nkasa n’utabyumvise,kandi rwose sinshaka guhora mubabaza ndamukunda cyane.
Ibitekerezo
muraho ni fabien ndi mu rutsiro muturangire uwo muti abagabo bafite icyo cyibazo cyokurangiza vuba ni benshi nti mudufashe kuko bisenyeye benshi. Kanda hano umusubize
Ndashaka umudamu turyoshya ufite gahunda mpamagara dupange tel:0728943346 Kanda hano umusubize
mujye muvuga ivuriro mukorera naho number igaragaza ko mukorera mumuhanda. Kanda hano umusubize
umugore wumva aritayari ampamagare tuge dukora ibintu 0783961751. Kanda hano umusubize
Ariko izo number mwirirwa mutanga.bisobanura iki? Mwagiye muvuga ivuriro mukorera niba ubuvuzi bwanyu bwemewe Kanda hano umusubize
Ntayindikataman,ganaabobavuziubashekwitikurira,umugore Kanda hano umusubize
Ntama Video Mutanga?? Kanda hano umusubize
muraho basomyi dukunda najye fite ikibazo mufashe turebeko cyakemuka iyo ndikumwe nu gabo wayje turishimana tugategurana turakundana pe mbambishaka pe nawe abishaka ikibazo rero nuko dutangira igikorwa nyirizina ikinjiza igitsina ikinjiza nimbaraga nkababara nkajya nigirayo namwe murabyumva uko bibabimeze ariko hagati aho kuko abayankinishije cyane nkumva bitangiye kundenga kuko acishamo agakoresha nurutoki nku nkarangiza nkana nyara uburiri bukuzura ubwo murumva we ntiyigeze agera kubyishimo byanyuma ubwo murakokanya nta igishaka kumvugisha imisi ibiri itatu murugo hari umwuka mubi none ubwo nakoraki ngombashe gushimisha umugabo wayje bigende neza twese tugere kubyishimo byanyumain Kanda hano umusubize
uzampamagare ngufashe 0788607489 Kanda hano umusubize
JYAUMUFASHA-UMUNYONGERE-UMUKORAKORA-NAWEABAKENEYEKOUMUKORAHO Kanda hano umusubize
muraho basomyi dukunda najye fite ikibazo mufashe turebeko cyakemuka iyo ndikumwe nu gabo wayje turishimana tugategurana turakundana pe mbambishaka pe nawe abishaka ikibazo rero nuko dutangira igikorwa nyirizina ikinjiza igitsina ikinjiza nimbaraga nkababara nkajya nigirayo namwe murabyumva uko bibabimeze ariko hagati aho kuko abayankinishije cyane nkumva bitangiye kundenga kuko acishamo agakoresha nurutoki nku nkarangiza nkana nyara uburiri bukuzura ubwo murumva we ntiyigeze agera kubyishimo byanyuma ubwo murakokanya nta igishaka kumvugisha imisi ibiri itatu murugo hari umwuka mubi none ubwo nakoraki ngombashe gushimisha umugabo wayje bigende neza twese tugere kubyishimo byanyumain Kanda hano umusubize
muraho basomyi dukunda najye fite ikibazo mufashe turebeko cyakemuka iyo ndikumwe nu gabo wayje turishimana tugategurana turakundana pe mbambishaka pe nawe abishaka ikibazo rero nuko dutangira igikorwa nyirizina ikinjiza igitsina ikinjiza nimbaraga nkababara nkajya nigirayo namwe murabyumva uko bibabimeze ariko hagati aho kuko abayankinishije cyane nkumva bitangiye kundenga kuko acishamo agakoresha nurutoki nku nkarangiza nkana nyara uburiri bukuzura ubwo murumva we ntiyigeze agera kubyishimo byanyuma ubwo murakokanya nta igishaka kumvugisha imisi ibiri itatu murugo hari umwuka mubi none ubwo nakoraki ngombashe gushimisha umugabo wayje bigende neza twese tugere kubyishimo byanyumain Kanda hano umusubize
ndabona Na number Bose batanze arizimwe bivuzeko ari marketing Kanda hano umusubize
ndabona Na number Bose batanze arizimwe bivuzeko ari marketing Kanda hano umusubize
Igitekerezo chanje nagwa inama namugira niyi wihangane wegere ikigondera buzima uzarusho kubona ubusobanurobuhagije. Kanda hano umusubize
Nonese Bikuziye Wabigenza Gute? Nukubyihanganira Kuko Ndakundi Wabigenza. Kanda hano umusubize
Mwiriwe nitwa Alice mugire inama iyo nkoze imibonano muzabitsina nzana amazi meshi cyane ntabwo ari ikibazo mfite murakoze Kanda hano umusubize
Umva Alice Kunyara Nago Arikibazo Ibyobigaragaza Umukobwa Uteyeneza Mumibonano Mpuzabitsina Maze Aze Abandi barabibuze. Kanda hano umusubize
Kunyara ntarikibazo ahubwo nkawe niweho nkeneye number yanje niyi+243893129337 Kanda hano umusubize
0788607489 Kanda hano umusubize
Alic wanjy uzaze duhur nguswere wumv Kanda hano umusubize
Mbo nanje ndabaza ati,none nkatwe turihanze muri rdc,twabona ate iyo miti? Kanda hano umusubize
ba nyiri iyo nimero (0783602726) bakora neza rwose. iyo miti (food Supplement) nanjye umugabo wanjye yarayifashe ariko ubu ndamuvuga imyato,twagiyeyo bamuha capsule 3 (imiti y'ubwoko butatu ariyikomatanya) ariko mu cyumweru yari yagaragaje impinduka.Natangajwe ko najye bampaye ituma nzana amavangingo kandi bayari byaranze. ni abahanga cyane rwose ku byerekeye ubuzima bw'imyororokere. Kanda hano umusubize
Ntimukajye mwirirwa mwikorera publicite mubeshya abantu.iyo miti ko mwandiye amafranga mukayimpa yamariye iki? Kanda hano umusubize
Muraho neza!Nari nsomye inkuru y'uyu muvandimwe n'umva ntagenda ntamufashije ubwo namwe muramfasha tumugire inama. Uyu mugabo birumvikana ko urumogi n'inzoga ari byo byamufashaga kwitwara neza ariko mu byukuri sexual Desire yari yifitimo n'ubwo we atari abizi noneho hiyongeraho kwikinisha ubwo yari muri gereza. Iyo wikinishije burya hari udutsi two ku gitsina dupanuka bigatuma umugabo atabasha kurezisita kwitangira bikanga agahita asohora imburagihe.Uretse n'ibyo hari igihe utunyangingo n'imyakura biba bidakora neza ntihane amakuru neza n'ubwonko cg hari n'igihe umugabo aba afite cholosterole nyinshi mu maraso. so,uhamagaye izi nimero(+250783602726)ukanabandikira kuri watsap hari imiti baguha iri mu bwoko bw'inyunganiramirire(Food supplement) ikagufasha kuburyo mu gihe cy'icyumweru uba wamaze kubona impinduka.Bakorera mu mujyi wa Kigali rwagati muri gare nshya yo muri downtown Kanda hano umusubize
nihehe iyomiti iba Kanda hano umusubize


text:
Aya magambo y’Imana afite imbaraga n’ubwo umuntu yaba ari mu kaga:
1. Yobu 5:11: "Ni yo ishyira hejuru aboroheje, N’ababoroga ibashyira mu mahoro."
2. Zaburi 27:13-14: "Mba nararabye iyo ntizera ko nzarebera kugira neza k’Uwiteka, Mu isi y’ababaho. Tegereza Uwiteka, Komera umutima wawe uhumure, ujye utegereza Uwiteka."
3. Yesaya 41:10: "Ntutinye kuko ndi kumwe nawe, ntukihebe kuko ndi Imana yawe. Nzajya ngukomeza, ni koko nzajya ngutabara kandi nzajya nkuramiza ukuboko kw’iburyo, ari ko gukiranuka kwanjye."
4. Yohana 16:33: "Ibyo mbibabwiriye kugira ngo mugire amahoro muri jye. Mu isi mugira umubabaro, ariko nimuhumure nanesheje isi."
5. Abaroma 8:28: "Kandi tuzi yuko ku bakunda Imana byose bifataniriza hamwe kubazanira ibyiza, ari bo bahamagawe nk’uko yabigambiriye"
6. Abaroma 8:37-39: "Oya, ahubwo muri ibyo byose turushishwaho kunesha n’uwadukunze, kuko menye neza yuko naho rwaba urupfu cyangwa ubugingo, cyangwa abamarayika cyangwa abategeka, cyangwa ibiriho cyangwa ibizaza, cyangwa abafite ubushobozi, cyangwa uburebure bw’igihagararo, cyangwa uburebure bw’ikijyepfo, cyangwa ikindi cyaremwe cyose, bitazabasha kudutandukanya n’urukundo rw’Imana ruri muri Kristo Yesu Umwami wacu."
7. Abaroma 15:13: "Imana nyir’ibyiringiro ibuzuze umunezero wose n’amahoro biheshwa no kwizera, kugira ngo murusheho kwiringira mubiheshejwe n’imbaraga z’Umwuka Wera."
8. 2 Abakorinto 1:3-4: "Hashimwe Imana y’Umwami wacu Yesu Kristo ari yo na Se, ari na yo Data wa twese w’imbabazi n’Imana nyir’ihumure ryose, iduhumuriza mu makuba yacu yose kugira ngo natwe tubone uko duhumuriza abari mu makuba yose, tubahumurisha ihumure twahawe n’Imana"
9. Abafilipi 4:6: "Ntimukagire icyo mwiganyira, ahubwo ibyo mushaka byose bimenywe n’Imana mubisabiye, mubyingingiye, mushima."
10. Abaheburayo 13:5: "Ntimukagire ingeso zo gukunda impiya ahubwo mujye munyurwa n’ibyo mufite, kuko ubwayo yavuze iti “Sinzagusiga na hato, kandi ntabwo nzaguhana na hato.”’"


text:
Sobanukirwa imikorere ya ’Firewall’ mukurinda umutekano wa mudasobwa
More in Tech-Terms
- Menya gutandukanya HTTP na HTTPS ndetse n’ imikorere yabyo
- Tumenye ZIP, ibyiza byayo n’ imikorere y’ ibibitswe murubwo buryo
- Bookmark : Sobanukirwa icyo aricyo n’ uburyo ikoreshwa
- Sobanukirwa na File Extensions (ubwoko bw’ ibifungurwa na mudasobwa)
- Sobanukirwa porogaramu za mudasobwa zitwa OpenSource
- Sobanukirwa imikorere ya ’Firewall’ mukurinda umutekano wa mudasobwa
- Sobanukirwa akamaro k’ ibice byose bigaragara kuri mudasobwa
Firewall : umuntu yayita uruzitiro cyangwa urukuta rukumira virus n’izindi porogaramu za rutwitsi zishaka kuva ku muyoboro rusange ngo zitwike ibikubiye mu muyoboro wihariye wa mudasobwa yawe. Urwo ruzitiro umuntu yarwita nanone umusirikare ubungabunga umutekano w’imashini yawe.
Uwo musirikare ashungura ibishaka kwinjira : ibyo abona ko byakonona imashini cyangwa amakuru ayikubiyemo ntareka byinjira, ariko hari n’igihe akubaza niba wowe ubwawe wemera gufungura ibintu runaka, wabyemera akabihitisha ; biterwa n’amabwiriza wamuhaye.
Mu by’ukuri, wowe ukoresha imashini ushobora gushyiraho ibizashingirwaho mu kwemererwa kwinjira cyangwa se ukaba wagena abemerewe kukoherereza amakuru (IP address). Cyakora ibi si buri muntu wabyikorera hari aho bisaba umutekinisiye mu bya mudasobwa.
Igishushanyo gikurikira cyerekana uko rwa ruzitiro rwemerera cyangwa rugakumira ibishaka kugera kuri mudasobwa yawe.
1. Imashini yawe
2. Urukuta rukurinda ibiza ;
3. Umuyoboro rusange wa interneti
- Mugihe ufite Operating system ebyiri cg nyinshi muri mudasobwa, ushobora guhagarika izo udashaka ko zigaragara
- Videwo, amafoto nibindi byo kuri facebook ushobora kubibika ukazongera kubibona bitakugoye. Reba uko wabikora
- Utuntu tw’ ubwenge ukwiriye kumenya kuri whatsapp
- The causes of Heating Issues to android smartphones and How to Avoid them
- Kudownloadinga biragutindira ? Bicyemure ukoresha izi porogaramu zituma binyaruka
- Menya itandukaniro hagati ya CD-R, CD-RW, DVD-R, DVD+R, na DVD-RW
- Useful Keyboard Shortcuts for Windows Computers
- What’s the Best Way to Back Up My Computer ?
- Ushobora kubona nimero za telefone ushaka kuri internet bitakugoye
- Guhora ucometse mudasobwa ku mashanyarazi haricyo bitwaye ?


text:
Umwana w’umukobwa uri mu kigero cy’imyaka 19 y’amavuko wamaze icyumweru mu ishyamba umuryango we n’ubuyobozi bwaramubuze, yitabye Imana kuwa Gatanu w’iki cyumweru dusoje nyuma y’uko amaze icyumweru ari mu cyumba cy’abanyamasengesho.
Nyuma yo kumara iminsi igera kuri itanu ab’iwabo batamuca iryera, yaje gusangwa mu ishyamba kuwa Gatatu tariki ya 21 Kamena 2017 riherereye mu Mudugudu wa Kinunga, Akagari ka Mburabuturo Umurenge wa Mukarange ho mu Karere ka Kayonza.
Ngo nyuma y’umunsi umwe agaruwe mu rugo yatangiye kugaragaza ibimenyetso by’uko yakize. Ngo baje gutungurwa ubwo yatangiraga kuvuga ibintu bitajyanye mbese kuburyo yari afitanye imyitwarire itandukanye n’iyo bari bamuziho.
Ngo yakunze kumvikana avuga ko Ise yapfuye akanivugira ko bakurube bashize ariwe bazira ndetse n’ibindi bitandukanye ari nabyo byatumye bafata umwanzuro wo kumujyana mu cyumba cy’amasengesho ari naho yaje kugwa nyuma y’icyumweru cyose bamusengera.
Umugore ubarizwa muri uru rugo uyu mwana w’umukobwa akomokamo yavuze bakimara kumuvana mu ishyamba bamujyanye kwa muganga ariko akarushaho gukomeza kuremba.
Yagize ati :”Twahise tumujyana kwa muganga ariko nyuma y’iminsi micye twaje kumujyana mu cyumba cy’amasengesho…Twamazeyo hafi icyumweru ariko mu minsi yambere twabonaga ameze neza.”
Uyu mugore yungamo ati :”Ukuntu byaje kugenda haje ikintu mu ijoro kiramuterura kimugaruye yikubise hasi ahita abura umwuka arapfa.”
Nubwo abo mu muryango w’uyu mwana bavuga ko yishwe n’amadayimoni, ubuyobozi bw’akagari ka Bugera buvuga ko nta makuru bufite kuri iki kibazo. Ngo no kuba uyu mwana yaraguye mu cyumba cy’amasengesho ntabyo bazi.
Mukamanzi uyobora Akagari ka Bugera, yagize ati :”Mu kagari kacu ntabyumba by’amasengesho tuzi bihari ndetse nta hantu tuzi yaba yari amaze iminsi bamusengera..Ntabwo nigize mbimenya, kereka niba baramujyanye mu rundi rusengero..Njye nakomeje no kubaza amakuru y’uwo mwana..Mukuru we yamamagaye ambwira ko yapfuye ariko ntiyegeze ambwira ibijyanye n’amadayimoni.”
Uyu mwana w’umukobwa yashizemo umwuka kuwa Gatanu w’iki cyumweru.Muri iri shyamba uyu mwana w’umukobwa yarimo hasanzwemo kandi umusaza nawe wahise ujyanwa kwa muganga ariko akaza gushiramo umwuka nyuma y’iminsi micye


text:
Ikigo cy’amashuri cya Hope Academy (Rwandan-Turkish International School (RTIS) Hope Academy Rwanda (HAR) Rwanda) cyahembye abanyeshuri b’indashyikirwa mu kugaragaza imishinga bifitemo, mu marushanwa ya The Pioneer, kuri uyu wa 30 Gicurasi 2016.
Aya marushanwa ya The Pioneer yahuje abanyeshuri bo mu bigo by’amashuri yisumbuye 12 byo hirya no hino mu Rwanda, afite insanganyamatsiko yo ‘kubungabunga ibidukikije n’imibereho myiza’.
Ni amarushanwa abanyeshuri bagaragaza impano zabo, bakerekana imishinga bifitemo hagendewe kuri iyi nsanganyamatsiko ishyirwa mu byiciro bitatu byatanzwe ari byo ubumenyi (Science), ubugeni (Art and Design), n’imiyoborere myiza (leadership).
Ni amarushanwa iki kigo kivuga ko cyifuza ko mu mwaka utaha wa 2017 yazagera mu bihugu 20 byo hirya no hino ku Isi, naho mu myaka mike iri imbere akazaba yageze mu bihugu biri hagati ya 70 na 80.
Abanyeshuri bagaragaje impano zitangaje kurusha abandi muri buri cyiciro hamwe n’aberekanye imishinga myiza kurusha indi bahembwe ku buryo bukurikira;
Ab’indashyikirwa babaye aba mbere bahembwe imidali ya zahabu, buri wese muri bo agenda ahabwa ibahasha irimo amadolari 150 (hafi 120,000Rwf ).
Aba kabiri bahawe imidali ya Silver hiyongereyeho ibahasha y’amadolari 100 (arenga 78,000Rwf).
Aba gatatu bo bambitswe imidari ya Bronze, banahabwa amadolari 75 (58,000Rwf) kuri buri wese.
Irankunda Mignone Gisele wiga muri Gashora Girls Academy, wabonye umudali wa Bronze yavuze ko yishimiye igihembo yahawe. Yagaragaje uko imyanda y’amacupa yakoresha neza ikabyazwa undi musaruro.
Yabwiye Ikinyamakuru Izuba Rirashe ati “byansabye imbaraga nyinshi, bintwara n’umwanya mwinshi. Igihembo nahawe nacyishimiye cyane byanteye n’imbaraga ko ubutaha nintekereza kurushaho nzabona indi mishinga myiza irenzeho yagirira igihugu akamaro.”
Muri uyu muhango wo guhemba aba banyeshuri Isa Gokturk Yilmaz, umuyobozi w’iri shuri yavuze ko bifuza gufasha abanyeshuri bose kwivumburamo impano bifitemo, zikagaragarira bagenzi babo.
Yagize ati“Turifuza gukora ihuriro ry’urubyiruko ruturutse ku Isi yose, bakihuriza hamwe bakungurana ibitekerezo. Twatangije amarushanwa twibanda ku kurengera ibidukikije kuko twifuza ko abanyeshuri biga mu mashuri yisumbuye baba imbarutso mu kuzana impinduka aho bari mu kwita ku bidukikije no kuba ari bo bitangamo ibisubizo, bakaba ari bo bagira uruhare mu kurinda ibidukije.”
Yongeraho ati “uyu mwaka ni ubwa mbere dutangije aya marushanwa, kandi dutewe ishema no kuba tuyatangije. Uyu mwaka twakiriye imishinga y’imbere mu gihugu, ariko guhera umwaka utaha ho turifuza gutangira kwakira imishinga iturutse hirya no hino ku Isi tukazongera n’ibyiciro abanyeshuri bazahataniramo. Umwaka utaha turifuza kwakira ibihugu biri hagati ya 15 na 20. Mu myaka iri imbere turifuza ko aya marushanwa yaguka cyane tukazakira ibihugu biri hagati yo kuva kuri 75 kugeza kuri 80.”
Uyu muyobozi avuga ko bifuza kuzahita bongeramo ibyiciro bijyanye no kubungabunga amahoro (peace building), ubwubatsi (engeneering), guhanga udushya (innovation) no kujya impaka (debate).
Yilmaz yavuze ko kimwe mu byabunguye ibitekerezo mu gutegura aya marushanwa harimo Umuryango w’Abibumbye (UN) hamwe na gahunda ya ‘HeForShe’.
Gasinzigwa Marie Claire Umuyobozi muri Minisiteri y’Uburezi ushinzwe Ubumenyi wari umushyitsi mukuru muri ibi birori yasabye aba banyeshuri bahembwe gutaha bakajya gutera ishyari ryiza bagenzi babo.
Yababwiye ko abakiri ku ntebe y’ishuri bafite amahirwe yo kwiga, bagafunguka mu mutwe
Yagize ati “Iyo tuvuga ibidukikije, tuvuga kubungabunga ibidukikije ni mwe bato kubungabunga ibidukikije bizagirira akamaro. Iyo uteye urugemwe uba wifuza ko rwuhirwa rukitabwaho, namwe iri shuri nibyo ryabakoreye ngo mwiyungure ubumenyi, mugaragaze impano zanyu.”
Gasinzigwa yashimiye iki kigo cya Hope Academy abizeza inkunga iyo ari yo yose bazakenera kuri Minisiteri y’Uburezi mu Rwanda.
Aya marushanwa yabaye binyuze kuri interineti, aho Hope Academy yakiriye imishinga 109, ivuye mu mu banyeshuri 172 bo mu bigo 12 binyuranye byo mu Rwanda.
Muri iyi mishinga iyatoranyijwe kugera ku cyiciro cya nyuma ni 63 ari byo 58% ujanishije.


text:
Bibiliya kuri interineti | BIBILIYA-UBUHINDUZI BW'ISI NSHYA
Ese wifuza gusoma iyi ngingo mu %%?
Ezekiyeli 15:1-8
15 Ijambo rya Yehova ryongera kunzaho rigira riti2 “mwana w’umuntu we, igiti cy’umuzabibu,+ ni ukuvuga umushibu wacyo uri mu biti byo mu ishyamba, gitandukaniye he n’ibindi biti?3 Mbese hari uwakivanamo ikibando cyo gukoresha umurimo uwo ari wo wose? Cyangwa se abantu bagikoramo urubambo rwo kumanikaho igikoresho icyo ari cyo cyose?4 Dore bagishyira mu muriro kikaba inkwi.+ Umuriro ukongora imitwe yacyo yombi n’igihimba cyacyo kigashya.+ Ubwo se hari icyo cyamara?5 Dore niyo kikiri cyose nta murimo uwo ari wo wose cyakoreshwa, nkanswe iyo umuriro umaze kugitwika kigakongoka! Mbese hari undi murimo cyakoreshwa?”+6 “Ni yo mpamvu Umwami w’Ikirenga Yehova avuga ati ‘nk’uko igiti cy’umuzabibu natanzeho inkwi kimeze mu bindi biti byo mu ishyamba, ni ko natanze abaturage b’i Yerusalemu.+7 Narabahagurukiye.+ Basohotse mu muriro, ariko umuriro ni wo uzabakongora.+ Namwe muzamenya ko ndi Yehova igihe nzabarwanya.’”+8 “‘Nzahindura igihugu umwirare+ bitewe n’uko bahemutse,’+ ni ko Umwami w’Ikirenga Yehova avuga.”


text:
Eric Celerier:Nyuma yo kwiruka isi akabura amahoro,ubu ari kuyabonera muri Yesu
Yanditswe na Ntirushwa Anaclet July 24, 2017
Eric Celerier,asanga nta kintu na kimwe yahwanya n’umunezero abonera muri Yesu kuko ngo mbere yari yarashakiye amahoro ahantu hose yarayabuze ariko ubu aguwe neza. Mu buhamya bwe agira ati:” mu […]
Eric Celerier,asanga nta kintu na kimwe yahwanya n’umunezero abonera muri Yesu kuko ngo mbere yari yarashakiye amahoro ahantu hose yarayabuze ariko ubu aguwe neza.
Mu buhamya bwe agira ati:” mu bwana bwanjye nahuye n’ibibazo byinshi kuko ababyeyi banjye batandukanye nkiri muto, ubwo nari maze kugira imyaka10 gusa, nahuye n’ubuzima butoroshye ariko nza kumva abantu bavuga ko Yesu atanga amahoro, naragiye negera padiri kuko nakuze mbona nsengera muri catholique ansaba kwicuza ibyaha byanjye ndabikora kuko muri iyo myaka micye nari mfite nakoraga ibyaha bitandukanye”.
Nyuma yaho naje kubyibagirwa kuko maze kugira imyaka 16 gusa natangiye kunywa ibiyobyabwenge cyane kugeza ubwo byari bigiye kunyica, mu gihe nendaga gupfa banjyanye kwa muganga ikubagahu kuko babonaga birangiye ariko nsenga Imana mu mutima ndayibwira nti nunkiza nzagukorera, ubwo namaze gukira rya sengesho ndaryibagirwa ariko ndashima Imana ko yo itaryibagiwe.
Hashize imyaka ibiri, abantu bo mu muryango wanye baje kuntumira ngo tujyane ku kurya ku rusengero rwabo, icyo gihe narabyemeye kuko nakundaga ibiryo cyane,naremeye turajyana ariko Imana yari integerereje ahongaho, ubwo bigishije ijambo ry’Imana ku rukundo rwayo rwatumye itanga umwana wayo w’ikinege atangira guhamagara abatsinzwe n’ijambo ry’Imana.
Icyo gihe umutima wanjye warateraga cyane, nari mfite ubwoba bukabije, ngiy kumva numva ijwi rivugira mu mutima wanjye ngo iki nicyo gihe cyo kwakira Yesu nk’umwami n’umukiza wawe, naremeye ndahaguruka baransengera ya mahoro nahoranye mfite imyaka icumi aragaruka numva nguwe neza cyane.
Ubuzima bwanjye ntibwari bworoshye na gato, ariko Yesu abugezemo bwahise buhinduka, ubu nguwe neza, Imana yampaye umugisha impa umugore mwiza n’abana beza turashima Imana.
Nshuti yanjye amahoro Yesu atanga ni ntagereranwa kandi nawe ushobora kuyabona uyu munsi, emerera Yesu yinjire mu buzima bwawe uraba amahoro masa


text:
18 GICURASI 2015
KOREYA Y’EPFO
Umucamanza wo muri Koreya y’Epfo yahanaguye icyaha ku bantu umutimanama utemerera kujya mu gisirikare
Umucamanza wo muri Koreya y’Epfo yahanaguye icyaha ku bantu umutimanama utemerera kujya mu gisirikare
Ku itariki ya 12 Gicurasi 2015, Urukiko rw’Akarere ka Gwangju rwemeje ko Abahamya batatu bashinjwaga kwanga kujya mu gisirikare bahanaguweho icyaha. Umucamanza uhagarariye abandi witwa Choi, Chang-seok yasomye umwanzuro w’urukiko agira ati “birakwiriye ko uburenganzira bw’abantu umutimanama utemerera kujya mu gisirikare busuzumwa hifashishijwe Itegeko Nshinga kandi inshingano yo kurinda umutekano w’igihugu na yo ni uko. Iyo uburenganzira bw’abantu bugonganye n’ibindi bintu bivugwa mu Itegeko Nshinga, urugero nk’ibyo umuturage asabwa, icyo gihe nta gikwiriye kubangamira ikindi.” Abahamya biteze ko umushinjacyaha azajurira mu gihe kitarenze iminsi irindwi.


text:
ISOMO RYA MBERE
Igitabo cy’Intangiriro (Intg 32, 23-32)
23Iryo joro Yakobo arahaguruka, ahagurukana n’abagore be uko ari babiri, n’abaja be uko ari babiri, ntiyasiga abana be cumi n’umwe; nuka yambuka umugezi wa Yaboki. 24Arabambutsa bose, yambutsa n’ibyo yari atunze byose. 25Yakobo asigara aho wenyine.
Haza umugabo akirana na we kugeza mu museke. 26Abonye ko adashoboye gutsinda Yakobo, amukora ku mutsi wo ku nyonga y’itako igihe bari hasi ku butaka, itako rirakuka, rikuka bagikirana.
27Wa mugabo aramubwira ati « Ndekura ngende, dore umuseke urakebye. » Yakobo ati «Sinkurekura utampaye umugisha.» 28Undi aramubaza ati « Witwa nde? » Ati « Nitwa Yakobo.» 29Undi ati « Ntibazongere kukwita Yakobo, ahubwo lsraheli, kuko wakiranye n’lmana n’abantu kandi ugatsinda.» 30Yakobo aramubwira ati « Ndakwinginze, mpishurira izina ryawe.» Undi ati “lzina ryanjye urarimbariza iki?” Nuko amuha umugisha, awumuhera aho ngaho. 31Aho hantu Yakobo ahita Panuweli (bisobanura ngo ‘Mu maso y’Imana’), agira ati “Kuko nahaboneye Imana rnu maso, nkarenga nkabaho.” 32lzuba ryarashe arenga Panuweli, agenda acumbagira itako.
ZABURI (Zab 17 (16), 1a.2, 3, 4b-5, 7, 8b.15)
Inyik/ Nyagasani, igihe kizaza maze tuzabone ikuzo ryawe.
Uhoraho, ndenganura !
Ba ari wowe uncira urubanza,
ijisho ryawe rirebe aho ukuri guherereye !
Wasuzumye umutima wanjye,
ungenzura nijoro ndetse urangerageza,
ntiwagira ikibi unsangana :
ururimi rwanjye narurinze gucumura.
Nakomeje kunyura mu nzira wategetse,
mpamya intambwe mu mayira yawe,
ibirenge byanjye ntibyadandabirana.
Garagaza impuhwe zawe zahebuje,
wowe ukiza abiringira ububasha bwawe,
bagahonoka batyo abahagurukiye kubarwanya.
Umpishe mu gicucu cy’amababa yawe.
Naho jyewe birakwiye ko nzareba uruhanga rwawe ;
ninkanguka, nzanyurwa n’uburanga bwawe.
IBANGONDIRIMBO RIBANZIRIZA IVANJILI (Yh 10.14)
Alleluya Alleluya.
Nyagasani Yezu, Mushumba mwiza, turi abawe :
yobora umuryango wawe ku masoko y’ubugingo.
Alleluya.
IVANJILI
+ Matayo (Mt 9, 32-38)
Muri icyo gihe, 32bazanira Yezu umuntu wahanzweho na roho mbi yamuteraga kuba ikiragi. 33Roho mbi imaze kwirukanwa, icyo kiragi kiravuga. Rubanda baratangara bati «Nta bintu nk’ibi byigeze biboneka muri Israheli !» 34Abafarizayi bo baravuga bati «Sekibi, umutware wa roho mbi, ni we yirukanisha roho mbi.»
35Yezu yazengurukaga imigi yose n’insisiro yigisha mu masengero yabo, akwiza Inkuru Nziza y’Ingoma, ari na ko akiza icyitwa indwara n’ubumuga bwose. 36Abonye iyo mbaga y’abantu , abagirira impuhwe, kuko bari barushye kandi bameze nk’intama zitagira umushumba. 37Nuko abwira abigishwa be ati « Imyaka yeze ni myinshi, ariko abakozi ni bakeya ; 38nimusabe rero Nyir’imyaka yohereze abakozi mu mirima ye. »


text:
ISOMO RYA MBERE
Ibaruwa Mutagatifu Pawulo Intumwa yandikiye Abanyaroma (Rom 4, 13.16-18)
Bavandimwe, 13nta bwo ari amategeko yatumye Abrahamu cyangwa urubyaro rwe basezeranywa guhabwa isi yose ho umurage, ahubwo ni ubutungane butangwa n’ukwemera. 16Ni yo mpamvu ari ku bw’ukwemera isezerano ryabaye ihame, ritangwa ku buntu, rigenerwa urubyaro rwose atari abishingikirije amategeko bonyine, ahubwo ndetse n’abishingikirije ukwemera kwa Abrahamu, we mubyeyi wacu twese, 17nk’uko byanditswe ngo «Nakugize sekuru w’amahanga menshi. » Yemeye Imana, Yo isubiza ubuzima abapfuye, igaha kubaho ibitariho. 18Yizeye ibidashoboka nyamara aremera, maze aba atyo umubyeyi w’amahanga menshi bikurikije rya jambo ngo « Dore uko urubyarorwawe ruzangana.»
ZABURI (Zab 105 (104), 4a.6a.7, 8-9, 42-43)
Inyik/ Hahirwa umuntu Nyagasani adashinja icyaha.
Nimugarukire Uhoraho Nyir’ububasha,
mwebwe nkomoko ya Abrahamu umugaragu we.
Ni we Uhoraho, Imana yacu,
umugenga w’isi yose.
Ahora yibuka ibyo yasezeranye bidasubirwaho,
ijambo yarahiriye amasekuruza igihumbi,
rya sezerano yagiranye na Abrahamu,
akarisubiriramo Izaki mu ndahiro.
Koko yibutse isezerano rye ritagatifu,
yagiriye Abrahamu umugaragu we !
Nuko yimura umuryango wishimye,
intore ze zisohokana urwamo rw’impundu.
IBANGONDIRIMBO RIBANZIRIZA IVANJILI (Yh 15, 26.27)
Alleluya Alleluya.
Nyagasani, uduhe Roho Nyir’ukuri,
kugira ngo aguhamye mu mitima yacu.
Alleluya.
IVANJILI
+ Luka (Lk 12, 8-12)
Muri icyo gihe, Yezu abwira abigishwa ati 8« Ndabibabwiye: umuntu wese uzanyemera mu maso y’abantu, Umwana w’umuntu na we azamwemera imbere y’abamalayika b’Imana. 9Naho uzanyihakana mu maso y’abantu, na we azihakanwa imbere y’abamalayika b’Imana. 10Kandi nihagira uvuga Umwana w’umuntu nabi azagirirwa imbabazi; ariko natuka Roho Mutagatifu ntazagirirwa imbabazi. 11Mu gihe bazabajyana mu masengero imbere y’abacamanza n’abategetsi, ntimuzibaze uko muziburanira, n’amagambo muzavuga, 12kuko icyo gihe Roho Mutagatifu ari we uzababwiriza icyo mukwiye kuvuga. »


text:
Ku wa 24 werurwe 2012 mu Ruhengeri nibwo habaye ibirori byo guha ubwepiskopi Musenyeri Vincent HAROLIMANA wahamagariwe kuyobora Diyosezi ya Ruhengeri na Nyirubutungane Papa Benedigito wa XVI ku wa 31/01/2012, akaba ari umuhango wayobowe na Mgr Alexis HABIYAMBERE akaba yanayoboraga by’agateganyo Diyosezi ya Ruhengeri.
Mu Ijambo yagejeje kubari aho, Umushumba mushya wa Diyosezi ya Ruhengeri yashimiye Imana yamukunze kuva ikimurema, avuga ko arangajwe imbere n’ukuri, maze aravuga ati: “ntabwo ndi umwana utazi gutandukanya ikibi n’icyiza, sindi n’umukambwe utabasha kuzamuka umusozi bibaye ngombwa” yakomeje agira ati: “ntumwe kuri bose kuko bagomba kumenya Inkuru nziza ko twabonye Inyenyeri ari We Yezu Kristu.”
Yaboneyeho gusobanura ikirangantego kizaranga ubutumwa bwe, avuga ko muri icyo kirangantego harimo ifi, ikaba ari ikimenyetso cyakoreshejwe n’abakristu mu bihe byambere bakaba barashakaga kuvuga ko Yezu Kristu ari Umwana w’Imana n’Umucunguzi. Yakomeje avuga ko inyenyeri igaragara muri icyo kirangantego ari nk’izuba rirashe ryirukana umwijima, inabi n’urupfu maze rigatuma ibiremwa by’Imana, ari ibirunga, ingagi n’izindi nyamaswa byose bisingiza Imana. Ati “urwo rumuri kandi rwirukana umwijima nirwo rutuma Muhabura ihabura abahabye.”
Yavuze kandi ko mugufatanya n’abasaserdoti, abadiyakoni n’imbaga y’abakristu, byose bagomba kubyubakira kuri Paruwasi aho abemera bahurira bakumva Ijambo ry’Imana kandi bakunga ubumwe bubaka Kiliziya yabo. Yiyemeje kuzashinga andi maparuwasi kugira ngo abakristu boroherezwe mungendo bakoraga bagiye gusingiza Imana.
Yagarutse kandi ku ngingo ikomeye yo kubaha ubuzima, habungwabungwa umuryango kuko ushenye umuryango aba ashenye Kiliziya n’igihugu. Ati “twubahe ubuzima kandi inyigisho z’amateka zidufashe gushyira mu gaciro.”
Uwo muhango wari witabiriwe n’abantu benshi barimo Nyakubahwa Minisitiri w’Intebe n’abandi bayobozi bo mu nzego zitandukanye, hari kandi Abepiskopi baturutse i Burundi, Congo, Uganda, abasaserdoti, abihayimana n’abakristu bari baturutse impande zose.
Padri Jean Damascène MUGIRANEZA


text:
IKIMENYETSO GIKOMEYE part~15
Twibuke neza ko part ibanza yarangiye tugeze aho Linda yari afashe umwanzuro wo kwiyahura nyuma yo gukorerwa ibya mfura mbi.
.
ESE BYAJE KUGENDA BITE? ntucikwe….
.
(Linda) natekereje kubimbayeho maze nogufata umwanzuro wo kuba nakwiyahura mpita njya muri salon aho mama yari aryamye dore ko we yumvaga ibyo turimo igihe narwanaga na Samantha gusa ntakindi yari yabikoraho kuko nawe ubwe atari ashoboye byibuze no kwiyegura.
yarandebye abona narize nsa nuwahogoye maze nawe nubwo wabonaga ko ubwenge bwe busa nubwagiye ariko mu byukuri yabonye ko nagize ikibazo kandi gikomeye.
icyo nakoze nahise muha imiti yari asigaranye maze nyishyira hafi ye kuburyo wenda nagira ubwenge azabasha kujya ayiha maze ndangije muhereza uwo yagombaga kunywa nijoro nsiga nanditse agapapuro nako nkashyira hamwe na ya miti kanditse ngo :” muntu Imana iyoboye hano, ndakwinginze ntugatererane mama nubwo njye ntabashije kumwitaho. ntimuzirirwe muranshaka kuko mutazambona.
UWASE Linda.
.
Ibyo mbirangije nahise negekaho urugi maze njya mu cyumba cyanjye ndaharangaza ubundi njya munsi y’urugi aba ariho nzirikira wa mugozi ariko kuburyo umuntu aje yihuta atabona ko mpari.
mbere yo kwishyira muri uwo mugozi nibutse ko munzu harimo ikinini cy’imbeba (sumu ya panya) maze nayo njya kuyishaka ndetse mpita nyibona hafi mu kabati ko mucyumba cyanjye ubundi aba ariyo manza kunywa.
.
Tugarutse kuri Henry akiri mu isoko yagiye kumva yumva umutima uramuriye noneho n’imvune irabyutse, abira icyuya kuburyo buteye ubwoba maze ahita yiyumanganya afata utwo yari amaze kugura ahita afata akamoto ngo kamugeze iwe aho yari atuye. ntubyatinze mu minota mike ishoboka bari bageze iwe doreko hari nahafi y’isoko maze motari amufasha kuva kuri moto amugeza munzu kuko yari yabonyeko Henry ashobora kuba afite ikibazo gikomeye.
yaramubajije ati: Henry kombona utameze neza nkufashe tujye kwa muganga barebe ikibazo gihari?
Henry: oya singombwa gusa ndumva umutima ariwo uri kundya cyane kandi unatera cyane.
Motari: eee! ko numva bishobora kuba bikomeye cyane? ariko se usanzwe uwurwara??
Henry: oya sinsanzwe nkurwara gusa bikunda kumbaho iyo hari ikintu kibi kigiye kumbaho.
Motari: rero njyewe ndabona biri kurushaho kuba bibi ndangira aho ubika mituel (ubwisungane mukwivuza) yawe maze nkujyane kwa muganga barebe ko ntakindi kibazo waba ufite.
Henry yarangiye motari aho abika ibyangombwa bye maze ntibyatinda ahita anayibona ubundi arongera aramuterura amushyira kuri moto. mbere yuko bahaguruka Henry yagiye kumva yumva baramuhamagaye kuri phone biba ngombwa koe motari amufasha akamurebera umuhamagaye.
yagiye kubona ni numero atazi (unknown call number) maze Henry aramwitaba kuko yari agishobora kuvuga. reka wumve ikiganiro bagiranye:
Heney: allo?
Unknown: yes allo, ni Henry?
Henry: yego niwe. mwe muri bande ko tutabamenye?
Unknown: kumenya ntacyo byakumarira ahubwo hari service twaahakaga ko udufashaho niba bishoboka kandi ntuduhakanire.
Henry: ni service bwoko ki? ubwo se urumva bwo nakemerera umuntu ntazi koko?
Unknown: impamvu nuko burya kumenya izina ryanjye ntacyo byagufasha. Gusa nitwa Jule. ubwo rero ntatinze mu magambo kuko igihe gihenze, turakwinginze koresha ibishoboka byose ugere hano kwa Samantha urakenewe byihurirwa.
Henry: konaringiye kwa…… (yumva bihise byikupa atarangije kumubwira).
Henry yahise abwira motari gukata bakabanza kunyura kwa Linda akabanza kumva icyo bamushakira. byabatwaye igihe gito kuba bageze kwa Linda maze batungurwa no kubona hari abantu benshi benshi cyane ariko ubona ko bose bababaye ndetse ab’imitima yoroshye amarira yabakamanye nahogoye.
Henry yahise atekereza ko buriya mama wa Linda ashobora kuba yapfuye. yahise atangira gutekereza ko buriya bagiye kumubaza impamvu yabarangiye umuganga utazi kuvura maze noneho umutima urushaho gutera cyane.
yatekereje kubwira motari ngo bisubirireyo ariko abona ko bahita bamugarura kuko hari abari bamaze kumubona, maze abwira motari ati: rero muvandimwe ukomere kandi ube umugabo. utantererana kuko hano hashobora kuba hari ikibazo gikomeye.
Motari: humura turikumwe kuva kumunota wa mbere kugeza kuwa nyuma.
bakoranye mu biganza bamwenyuramo ubundi bahita binjira gusa bakihagera Henry bahise bamufata bwangu bahita…………..Watch out next one.
.
.
Ayiwe !!! Birabe ibyuya.
ntucikwe agakurikira.